Δύο συλλεκτικά CHOPARD Mille Miglia GTS Azzuro | Η ΚΑΘΗΜΕΡΙΝΗ\n13.10.2020 • 09:42 13.10.2020 • 09:42\nΜπορεί το ιστορικό ράλι-αντίκα της Ιταλίας να ακυρώθηκε τον περασμένο Μάιο λόγω της πανδημίας του κορωνοϊού, ο οίκος Chopard όμως εμπλούτισε την «οικογένεια» Mille Miglia με δύο πραγματικά πολύ εντυπωσιακά μοντέλα που σίγουρα θα ενθουσιάσουν τους συλλέκτες. Το κοινό τους σημείο είναι το χρώμα τους. Είναι σε μία ιδιαίτερη απόχρωση «Azzurro», όπως ονομάζεται το μπλε στα ιταλικά, η οποία προσομοιάζει τους τόνους του μπλε που χρησιμοποιούνταν στο παρελθόν για τα ωραιότερα κλασικά αυτοκίνητα στον κόσμο. Ως γνωστόν, η Chopard είναι βασικός χορηγός και επίσημος χρονομέτρης του Mille Miglia από το 1988. Τα κλασικά αυτοκίνητα είναι άλλωστε το πάθος του συμπροέδρου της, Chopard,Karl-Friedrich Scheufele, ο οποίος λαμβάνει και ο ίδιος μέρος στον αγώνα χιλίων μιλίων από τη Μπρέσια στη Ρώμη και πίσω στη Μπρέσια, στο «ωραιότερο ράλι του κόσμου», όπως αποκαλούν το Mille Miglia οι γνώστες. Και κάθε χρόνο η Chopard παρουσιάζει τουλάχιστον ένα συλλεκτικό μοντέλο αφιερωμένο στο ιστορικό ράλι. Ας δούμε τι καλό ετοίμασε για το 2020…\nCHOPARD Mille Miglia GTS Azzuro Chronograph\nΊσως από τους ομορφότερους χρονογράφους που είδαμε τη φετινή χρονιά. Ο νέος Mille Miglia GTS Azzuro Chrono είναι συλλεκτική έκδοση 750 κομματιών, και όπως οι προγενέστεροι χρονογράφοι της συλλογής Mille Miglia έχει σαφείς σχεδιαστικές αναφορές στον κόσμο των αγώνων ταχύτητας.\nΈχει ατσάλινη κάσα σε διάμετρο 44 mm και πάχος 13,79 mm με λεπτή ατσάλινη στεφάνη με ένθετο μπλε δακτύλιο από αλουμίνιο ο οποίος φέρει λευκή ταχυμετρική κλίμακα.\nΤο μπλε καντράν έχει τρεις μετρητές εμπνευσμένους από τα ταμπλό των κλασικών αυτοκινήτων, κόκκινες αιχμές στους τρεις δείκτες του χρονογράφου και το παράθυρο της ημερομηνίας στο 3 περικλείεται από το χαρακτηριστικό κόκκινο σύμβολο του Mille Miglia.\nΤο vintage αισθητικής μπλε δερμάτινο λουράκι του, περφορέ όπως τα γάντια των gentlemen οδηγών στις δεκαετίες του 1950 και ’60, είναι επενδεδυμένο εσωτερικά με καουτσούκ, σε ανάγλυφο μοτίβο αγωνιστικών ελαστικών Dunlop.\nΣτεγανό μέχρι 100 μέτρα, φιλοξενεί έναν αυτόματο μηχανισμό χρονογράφου, ο οποίος απαρτίζεται από 240 εξαρτήματα, λειτουργεί με συχνότητα 4Ηz (28.800 ταλαντώσεις/ώρα) και φέρει πιστοποίηση χρονομέτρου από την επίσημη ελβετική αρχή COSC.\nTo δεύτερο μοντέλο στην υπέροχη απόχρωση Azzuro είναι μία συλλεκτική έκδοση 500 αντιτύπων, η οποία κατασκευάζεται αποκλειστικά in-house στα εργαστήρια της Chopard. Η κάσα του από ανοξείδωτο ατσάλι έχει διάμετρο 43 mm, πάχος 11,43 mm και είναι συνδυασμένη με στεφάνη και κορώνα από ροζ χρυσό 18Κ.\nH αλουμινένια επιφάνεια της στεφάνης είναι στην ίδια μπλε απόχρωση με το καντράν και είναι χωρισμένη σε 12 πεντάλεπτα, για να διευκολύνει την ανάγνωση του χρόνου που περνά.\nΙδιαίτερα καλοσχεδιασμένο το καντράν με τις μεγάλες απλικέ ενδείξεις των ωρών και τους ευμεγέθεις δείκτες, όλα από ροζ χρυσό με λευκή φωσφορίζουσα επίστρωση, έχει στην αριστερή πλευρά του ένδειξη φόρτισης κουρδίσματος, η οποία είναι εμπνευσμένη και πάλι από τα όργανα στα ταμπλό των κλασικών αυτοκινήτων.\nΕάν γυρίσετε το ρολόι ανάποδα μπορείτε, χάρη στο διαφανές κρύσταλλο ζαφειριού, να θαυμάσετε τον αξιόλογο «κινητήρα» του. Ο μηχανισμός είναι ο αυτόματος Chopard 01.08-C με 251 εξαρτήματα, 60 ώρες αυτονομίας και πιστοποίηση χρονομέτρου από το COSC. Ο ατσάλινος δακτύλιος που περιβάλλει το κρύσταλλο ζαφειριού φέρει χαραγμένη τη διαδρομή του ράλι Mille Miglia: ‘Brescia > Roma > Brescia’ καθώς και τον αύξοντα αριθμό της συλλεκτικής έκδοσης.\nΤο ρολόι είναι στεγανό μέχρι 100 μ. και διατίθεται με μπλε λουράκι από περφορέ δέρμα με εσωτερική επίστρωση από ανάγλυφο καουτσούκ.


Lobbystas.gr: Η ΕΚΚΛΗΣΙΑ ΠΑΡΕΔΩΣΕ ΑΝΕΥ ΟΡΩΝ ΤΗΝ ΠΕΡΙΟΥΣΙΑ ΤΗΣ ΣΤΟ ΕΛΛΗΝΙΚΟ ΚΡΑΤΟΣ ΔΗΛΑΔΗ ΣΤΟΥΣ ΔΑΝΕΙΣΤΕΣ ΜΑΣ ... ΕΝΑ ΜΕΓΑΛΟ ΜΠΡΑΒΟ ΣΤΟΝ ΑΡΧΙΕΠΙΣΚΟΠΟ !!!\nΚΥΡΙΕ ΛΟΜΠΙΣΤΑ ΝΑ ΜΗΝ ΤΡΕΦΕΙΣ ΑΥΤΑΠΑΤΕΣ.\nΤΟ ΚΩΛΟΧΑΝΕΙΟ ΤΟΥ ΣΧΙΝΑ ΚΑΙ ΤΟΥ ΦΑΡΜΑΚΙΔΗ, ΗΤΑΝ ΠΑΝΤΑ ΟΜΟΥΣΙΟ ΚΑΙ ΟΜΟΓΑΛΑΚΤΟ ΤΟΥ ΚΩΛΟΧΑΝΕΙΟΥ ΤΩΝ ΤΣΟΓΛΑΝΩΝ ΤΟΥ ΡΕΙΖ ΕΦΕΝΤΗ,ΤΩΝ ΓΚΕΜΙΤΖΗΔΩΝ ΚΑΙ ΤΗΣ ΚΟΥΚΟΥΛΑΣ.\nΟΤΑΝ ΤΕΛΕΙΩΣΕΙ ΤΟ ΔΕΥΤΕΡΟ ΚΩΛΟΧΑΝΕΙΟ, ΑΥΤΟΜΑΤΑ ΘΑ ΤΕΛΕΙΩΣΕΙ ΚΑ ΤΟ ΠΡΩΤΟ.\nΚΑΝΕ ΡΕ ΣΥ ΕΝΑ ΡΕΠΟΡΤΑΖ, ΕΑΝ ΤΑ ΣΙΤΗΡΕΣΙΑ ΤΩΝ ΑΡΧΙΤΑΥΛΑΜΠΑΔΩΝ ΤΟΥ ΦΑΡΜΑΚΙΔΕΙΟΥ ΚΩΛΟΧΑΝΕΙΟΥ ΜΕΙΩΘΗΚΑΝ ΚΑΙ ΑΝ ΜΕΙΩΘΗΚΑΝ ΚΑΤΑ ΠΟΣΟ, ΣΤΑ ΤΡΙΑ ΧΡΟΝΙΑ ΤΟΥ ΜΝΗΜΟΝΙΟΥ ?


ΟΔΟΣ: ΝΩΝΤΑ ΤΣΙΓΚΑ: «Τo Καστοριανό σημειωματάρι» της Άννας Παπαδοπούλου-Μελά [Ι]\nΟΔΟΣ 23.6.2016 | 841\nΤο καλοκαίρι του 2015 βρέθηκα στο χωριό Ροβιές της Εύβοιας. Στην βιβλιοθήκη του ξενώνα που διέμενα, ξεχώριζε το δίτομο έργο των εκδόσεων «Μίλητος» με τον τίτλο «Ως ελευθέρα πολίτις-Ημερολόγιο εκστρατείας 1912-1926» της Άννας Παπαδοπούλου-Μελά σε επιμέλεια του ιατρού-ερευνητή Αντώνη Θ. Σταυρίδη [έκδοση του 2010]. Με αφορμή αυτό το βιβλίο και με τις πληροφορίες που στη συνέχεια κατάφερα να συλλέξω, τα βήματά μου οδηγήθηκαν στους ελαιώνες της περιοχής, παλιά ιδιοκτησία των Παπαδοπουλαίων εύπορης κάποτε οικογένειας του χωριού. Εκεί συνάντησα το απέριττο νεκροταφείο της οικογένειας που φέρει το όνομα «Περιβολάκι της Πεννούλας -1934» στη μνήμη νεαρότατου μέλους της οικογένειας που βρίσκεται θαμμένο εκεί μαζί με άλλους τεθνεώτες ενήλικες. Στη βορειοδυτική πλευρά του νεκροταφείου, σχεδόν ξεχασμένο σε μια γωνιά, απεριποίητο και πνιγμένον από άγρια βλάστηση, αντίκρισα έναν μοναχικό τάφο που στην μαρμάρινη επιτύμβια στήλη του έφερε γραμμένο ανάγλυφα:\nΚΟΡΗ ΜΙΧΑΗΛ ΜΕΛΑ\n3 ΣΕΠΤ. 1871 - 12 ΦΕΒ. 1937\nΜΙΑ ΜΕΓΑΛΗ ΕΛΛΗΝΙΚΗ ΚΑΡΔΙΑ.\nΠΑΤΡΙΔΑ ΤΗΣ ΚΑΙ ΤΗΣ\nΑΦΙΕΡΩΣΕ ΤΗ ΖΩΗ ΤΗΣ.\nΑΓΑΠΗΣΕ ΚΑΘΕ ΕΥΜΟΡΦΟ\nΚΑΙ ΕΥΓΕΝΙΚΟ. ΠΑΛΕΥΕ ΑΚΟΥΡΑΣΤΑ\nΜΕ ΑΤΕΛΕΙΩΤΗ ΑΥΤΟΘΥΣΙΑ\nΓΙΑ ΤΟΥΣ ΔΥΣΤΥΧΙΣΜΕΝΟΥΣ ΚΑΙ ΠΟΝΕΜΕΝΟΥΣ.\nΠοιά ήταν η\nΗ Άννα Παπαδοπούλου-Μελά (εφεξής στο κείμενο θα αναφέρεται ως ΑΠΜ), γνωστή και σαν «Μάννα του στρατιώτη» , γεννήθηκε στην Μασσαλία, όπου η οικογένειά της δραστηριοποιούνταν στο εμπόριο, το 1871. Πέθανε στις Ροβιές της Εύβοιας το 1937 σε ηλικία 67 ετών. Η οικογένεια Μελά με ηπειρώτικη ρίζα διέπρεψε κατά τον 18οκαι 19ο αιώνα στο εμπόριο, σε διοικητικές θέσεις και στην πολιτική από την Κωνσταντινούπολη μέχρι την Βράιλα της Ρουμανίας, στην Αθήνα ή σε λιμάνια της Ευρώπης στη Μεσόγειο. Ο φιλικός Λέων Μελάς του Γεωργίου αναδείχθηκε σε λόγιο, παιδαγωγό, νομικό, πολιτικό παράγοντα και μαχητικό δημοκράτη. Ο αδερφός του Μιχαήλ κατορθώνει να εκλεγεί Δήμαρχος Αθηναίων, βουλευτήςκαι Πρόεδρος της «Αθηναϊκής Λέσχης».\nΑνάμεσα στα παιδιά που ο Μιχαήλ απέκτησε, ξεχωρίζει ο ηρωϊκός αξιωματικός του ελληνικού στρατού Παύλος Μελάς που πρόσφερε τη ζωή του στη Μακεδονία το 1904. Η Άννα, αδελφή του Παύλου σε ηλικία 20 ετών νυμφεύεται τον εύπορο κτηματία της Εύβοιας Απόστολο Παπαδόπουλο και πηγαίνει να ζήσει μαζί του στον Μεσαιωνικό πύργο της οικογένειας στις Ροβιές. Σύντομα όμως τα πράγματα θα φτάσουν σε αδιέξοδο καθώς ο Απόστολος, αθεράπευτος λάτρης του «ωραίου φύλου» αλλά και εθισμένος στην χαρτοπαιξία, χρεοκοπεί και αναγκάζεται να υποθηκεύσει τα κτήματά του στις Ροβιές.\nΜετά τον τραγικό θάνατο του Παύλου  η βαθύτατα τραυματισμένη Άννα (έχοντας μάλιστα από πολύ νωρίς βιώσει μια έντονα συγκρουσιακή κατάσταση απόρριψης εκ μέρους της μητέρας της -ενώ η σχέση με τον πατέρα της παρέμεινε πάντοτε από την πλευρά της σχέση σεβασμού, θαυμασμού και αγαπητική) σε μια προσπάθεια να οργανώσει την ψυχική της άμυνα βρίσκει διέξοδο στην ακατάπαυστη και ανιδιοτελή κοινωνική προσφορά. Σε συνεργασία με τον καθηγητή της Ιατρικής Σχολής Αθηνών Ν. Αλιβιζάτο θα συμβάλλει στη δημιουργία της «Πολυκλινικής», προδρόμου της σημερινής «Πολυκλινικής Αθηνών» στην Ομόνοια. Σύντομα έμελλε να ριχτεί με όλες της τις δυνάμεις και στην υπόθεση του μεγάλου απελευθερωτικού αγώνα της πατρίδας.\nΕγκαταλείπει την οικογένειά της και το χωριό στην Εύβοια, φροντίζοντας να διατηρήσει διαρκή σχέση και συχνή επικοινωνία με τον γυιό της Αντώνη, το ένα από τα δυο παιδιά που απέκτησε. Από το 1912 και μετά συμμετέχει σχεδόν μόνιμα στις αποστολές του ελληνικού στρατού παρέχοντας νοσηλευτική φροντίδα στους στρατιώτες κατά την περίοδο των δύο Βαλκανικών πολέμων αλλά και κατά την Μικρασιατική εκστρατεία. Στα χειρουργεία τη πρώτης γραμμής συμμετέχει σε μεγάλες, ακρωτηριαστικές τις πιο πολλές φορές, χειρουργικές επεμβάσεις που γίνονται από διαπρεπείς επιστρατευμένους και εθελοντές έλληνες χειρουργούς, περιποιείται τους τραυματίες, ξενυχτά δίπλα τους συντροφεύοντάς τους τις νύχτες, δίνοντάς τους νερό ή τσιγάρα, παρηγορώντας τους. Δίκαια της απονέμεται ο τιμητικός τίτλος της «μάνας του στρατιώτη».\nΗ οικογένεια της ΑΠΜ στην Αθήνα αλλά και η ίδια εμπλέκονται στον «Εθνικό Διχασμό» κατά την περίοδο που ακολουθεί και συντάσσονται με την πλευρά των «Βενιζελικών» . Χαρακτηριστικό παράδειγμα των παθών που επικρατούσαν κατά την περίοδο αυτήν ας σταθεί το ότι και η ίδια η ΑΠΜ αποπέμφθηκε από το μέτωπο το 1922 με την κατηγορία της … «φιλοβενιζελικής προπαγάνδας». Πάνω της είχαν βρεθεί ικανά «πειστήρια» [δηλ. φωτογραφίες της με τον εξόριστο Βενιζέλο]. Η διαταγή της αποπομπής της δίδεται από τον ίδιο τον στρατηγό Παπούλα...\nΜετά την Μικρασιατική καταστροφή η ΑΠΜ θα σχετισθεί φιλικά με τον ήρωα της μικρασιατικής εκστρατείας και κινηματία στρατηγό Νικόλαο Πλαστήρα -αργότερα και πρωθυπουργό της χώρας. Είχε χρειαστεί να συνταξιδεύσουν στη Ζυρίχη για την νοσηλεία σε σανατόριο εκεί των παιδιών τους που έπασχαν από φυματίωση. Παίρνει σύντομα εντολή από τον Πλαστήρα να μεταβεί στην Αμερική για να συγκεντρώσει με έρανο χρήματα για την ίδρυση Σανατορίου και στην Ελλάδα.\nΧωρίς να λογαριάζει κόπους και θυσίες επιστρατεύοντας και την καλλιτεχνική της έφεση (πωλεί κανάτια ξυλόγλυπτα, καρτ ποστάλ ημερολόγια, ποτήρια κλπ) καταφέρνει να δημιουργήσει πόρους εσόδων. Υποβάλλει αίτημα και προς την βασίλισσα Ελισάβετ της Ρουμανίας και την πείθει να συνεισφέρει με κονδύλια για τον ίδιο σκοπό. Έτσι καταφέρνει να χτίσει και να παραδώσει σε λειτουργία ένα πρότυπο θεραπευτικό Κέντρο, το «Σανατόριο ή Μάννα», στην Κουφοξυλιά Γορτυνίας πάνω στο όρος Μαίναλο. Τον καιρό εκείνο η φυματίωση «θέριζε» στη Ελλάδα με περίπου 300.000 ασθενείς στη χώρα. Η χρόνια επαφή της με τους ασθενείς αυτούς θα στοιχίσει στην ΑΠΜ και αυτήν την ίδια της τη ζωή. Μολύνεται και πεθαίνει «χτυπημένη» από τη Φυματίωση το 1937 στις Ροβιές όπου έχει αποτραβηχτεί.\nΝα ιδώ τον τάφο του Παύλου μας\nΑπό την καταγραφή του ημερολογίου με την ένδειξη Έδεσσα, 27 Νοε 1912 αντιγράφω:\n[…] λάβαμε τηλεγράφημα να ετοιμασθούμε δια Καστοριά. Χαρά για όλους. Για μένα συγκίνησι και κρυφή ευχαρίστηση, διότι θα πάγω επιτέλους να ιδώ τον τάφο του Παύλου μας που έπρεπε να ζη σήμερα να βλέπη την πανωλεθρία του εχθρού συμμάχου . Τέλος πάντων δεν το χώνευσα και δεν θα το χωνεύω να μας κάμη ο Βενιζέλος σύμμαχο με τον παλιοβούλγαρο […]\nΈδεσσα, 5 Δεκ 1912\n[…] Πήγαμε το απόγευμα εν σώματι να αποχαιρετήσωμεν τους Τίτσι, που μας είχαν παραχωρήσει το νοσοκομείον. Στον φαρμακοποιόν Γκίμπα όλο ήλπιζα πως θα μου χάριζε τους χάρτας του Παύλου  που κατά τύχη είχαν πέσει στα χέρια του, όταν ήταν στην Κοζάνη. Αλλά τίποτε, λέξι δεν μου είπε […]\nΜονάχα «μια κόκκινη επωμίδα»!\nΗ πολυπόθητη απελευθέρωση της Καστοριάς είναι πια γεγονός εδώ κι ένα μήνα περίπου. Οι μάχες του στρατού με τους σκληρά αμυνόμενους τούρκους σε όλα τα μέτωπα στοίχισαν και συνεχίζουν να στοιχίζουν σε ανθρώπινες ζωές, αλλά η μέθη της ελευθερίας υπερνικά τους θρήνους. Στις 6 Οκτ. 1912 απελευθερώθηκε η Δεσκάτη, στις 10 Οκτ. τα Σέρβια, στις 11 Οκτ. η Κοζάνη στις 13 Οκτ. τα Γρεβενά, στις 8 Νοεμβρίου η Φλώρινα και στις 11 Νοεμβρίου σειρά είχε πια και η Καστοριά. Στις 6 Δεκ. η Άννα Παπαδοπούλου-Μελά βρίσκεται καθ’ οδόν προς την πόλη. Απόγευμα η αποστολή καταφθάνει στο Αμύνταιο και διανυκτερεύει μέσα σε βαγόνι. Η Άννα Παπαδοπούλου Μελά επισκέπτεται το πεδίο της μάχης στο χωριό Περδίκας -Ναλμπάνκιοϊ τότε-] όπου η Vη Μεραρχία έχασε 56 άνδρες ενώ είχε και 356 τραυματίες. Συλλέγει με συγκίνηση ένα θυμητάρι από τον χώρο.\nΤην άλλη μέρα καταλύουν στο Μοναστήρι Κοιμήσεως της Θεοτόκου της Κλεισούρας. Από εκεί γράφει:\nΠάνε τα ψέματα, αφού μας αποχαιρέτησαν οι φίλοι μας, στον σταθμό και αφού πήρα τις τελευταίες φωτογραφίες μου [...] μπήκα στο τρένο […] Φθάσαμε στα 4.00 μμ στο Σόροβιτς. Εντύπωσι μας έκαμαν τα καμένα σπίτια γύρω στον σταθμό. Η πρώτη μας σκέψις ήτο που θα διανυκτερεύαμε. Απεφασίσθη στο σιδηροδρομικό φορητό νοσκομείον. [...] Με Παπαδάμο, Μαθιό [εννοεί τον χειρουργό Μαθιό Μακκά] και Κτενά πήγαμε στο πρώην πεδίο μάχης, κάλυκες, οβίδες, κομμάτια στολών, πολλά τεκμήρια της διελεύσεως των μαχομένων. Μάζεψα μια κόκκινη επωμίδα, που έμοιαζε σαν παπαρούνα μέσα στα χορτάρια [..]\n«…γυναίκες χωρίς καρδιά»\nΕνδιαφέρον έχει η παρακάτω παράγραφος όπου η ΑΠΜ σχολιάζει, με οργή και έντονη ειρωνεία, την συμπεριφορά του «ζεύγους Χρηστίδη» στο οποίο είχε παραδοθεί μαζί με τους τραυματίες στρατιώτες το Νοσοκομείο Κοζάνης:\n[…] Γυρίζαμε μελαγχολικοί και οι τέσσερις όταν συναντήσαμε έξαφνα τον Χρηστίδη, με τη γυναίκα του που είχαν παραλάβει από εμάς το νοσοκομείον Κοζάνης τη παραμονήν της αναχωρήσεώς μας και του φρικτού πανικού. «Les Turks vont me violer» [μτφρ. οι Τούρκοι θα με βιάσουν] αυτός ήτο ο φόβο της, αυτό φώναζε η έξυπνη γυναίκα του χωρίς να σκεφθεί την ευθύνη που έφερε δια τους τραυματίας. Μάθαμε στην Βέροια όταν ήμεθα, πως η Τραυματιοφόρος Μοίρα τους εγκατέλειψε και ευρέθη εις Ελασσόνα εντός 24 ωρών. Θάμα των θαυμάτων. Η δε Χρηστίδαινα αντί τραυματίας φόρτωνε, όπου εύρισκε μέρος, τα πλιατσικολογήματά της περιφρονούσα Στάβαρη ταγματάρχη και Μπατσογιάννη με σπασμένα πόδια. Ο Μαθιός τα είχε όλα στον γύψο [τα σπασμένα πόδια των στρατιωτών] για να μεταφερθούν ασφαλείς. Δεν εφαντάζετο ποτέ και αυτός πως σέρνοντας στις λάσπες θα σώζονταν οι τραυματίαι της μάχης του Αλμπάκιοϊ. Όχι βέβαια, ούτε οι γυναίκες χωρίς καρδιά να αναλαμβάνουν ευθύνες. Τόσο την αντιπάθησα, χωρίς να την γνωρίζω που δεν θέλησα να δεχτώ την προσκλησί της και πήγαμε στο βαγόνι να φάμε και να κοιμηθούμε […]\n«Άγρια εν τη ωραιότητητί της η Κλεισούρα…»\nΠαρουσιάζουν ενδιαφέρον τόσο η συγκλονιστική περιγραφή από την ΑΠΜ της διαδρομής από Αμύνταιο προς Κλεισούρα όσο και μερικές σκέψεις της στο μοναστήρι της Κοιμήσεως της Θεοτόκου όπου διανυκτερεύει κατά την πορεία της προς Καστοριά:\n[…] Λαβών γνώσιν ο κυρ φρούραρχος κατόρθωσε να μας εύρη μερικά μουλάρια και φύγαμε δια την Κλεισούρα. Στον δρόμο είδα πτώματα, απαίσια θεάματα, μία γυναίκα σφαγμένη, ξεγδυμένη. Εις το πλάγι της ένα μωρό. Παρακάτω δέκα χρονών κορίτσι, το σύμπλεγμα αυτό ήτο από τα χειρότερα που είδα.\nΟ δρόμος ωραιότατος, ηρεμία επηκολούθησε όταν βγήκαμε από το καμένο χωρίο και όταν δεν βλέπαμε τα ίχνη των βαρβάρων. Στην Κλεισούρα φθάσαμε το βράδυ, μείναμε στο μοναστήρι, είχα περπατήσει τέσσερις ώρες συνεχώς και μάλλον κουρασμένη, νηστική, με πήρε ο ύπνος σε μία γωνία. Στρωματσάδα όλοι κοιμηθήκαμε μαζί. Την νύκτα ήκουσα τον αρχίατρο να συμφωνή με Μακκά  και Μαρσέλλο να φύγουν πριν από μας δια να φροντίσουν δια νοσοκομείον στην Καστοριά. Δεν είπα τίποτε, προσπαθούσα να μη με πάρει ο ύπνος δια να μη φύγουν κρυφά. Το κατόρθωσα. Μόλις σηκώθηκαν, στις μύτες των ποδιών κατέβηκα στην αυλή να πλυθώ, άναψα ένα κεράκι στην εκκλησιά την παλιά. Πρόφθασε και πήρε ο μάτι μου την μοναχή την εύμορφη που κατοικούσε στο μοναστήρι. Να καλόγεροι μια φορά, όχι υποκριτικά που θέλουν να πιστεύει ο κόσμος πως δεν ξεύρουν τι θα πη γυναίκα. Δεν πταίουν αυτοί πταίει ο κλήρος, και εις αυτόν ακόμη αναγνωρίζεται φανερωτάτη υποκρισία. Το δε κοριτσάκι, αγνώστου ίσως πατρός, ήτο απαράλλακτα η μάννα του στην ευμορφιά της Παναγίας. Φύγαμε λοιπόν. Στον κατήφορο θαύμασα τη θέα την μαγική και έβαλα στο νου μου πως βέβαια θα υπήρξε λημέρι παλικαριών. Άγρια εν ωραιότητί της η Κλεισούρα…\n1. Δεν θα πρέπει να γίνεται σύγχυση της ΑΠΜ με την …άλλη «Μάννα του Στρατιώτη» την Καλλιόπη Λύκα (πατρώνυμο Ζάγκλη) που γεννήθηκε το 1889 στην Άρτα και πέθανε στην Αθήνα το 1982. Τον τίτλο της είχε απονείμει ο ίδιος ο βασιλεύς Γεώργιος. Η Καλλιόπη Λύκα δραστηριοποιήθηκε κυρίως στον Ελληνοϊταλικό Πόλεμο και στη συνέχεια κατά τον Εμφύλιο στα μετόπισθεν του Εθνικού Στρατού ενώ αμέσως μετά πρόσφερε έργο και στις «παιδουπόλεις» που βρίσκονταν κάτω από την εποπτεία της βασίλισσας Φρειδερίκης. Όταν κατά τη δεκαετία του ’80 ασθένησε -και τελικά πέθανε- κανένα στρατιωτικό νοσκομείο δεν δέχτηκε να την περιθάλψει διότι «δεν εδικαιούτο περιθάλψεως» στις δομές του Στρατού»… Η ειρωνεία σε όλο της το μεγαλείο.\n2. Το δράμα της οικογένειας Μελά την ίδια μόλις χρονιά που σκοτώθηκε ο Παύλος έγινε ακόμα μεγαλύτερο καθώς οι δυό αδελφοί του Λέων και Κωνσταντίνος (σαν «Κοκκός» αναφέρεται συχνά από την ΑΠΜ) μεταβαίνουν στην Μακεδονία προκειμένου να εντοπίσουν τα σημεία ταφής του ήρωα (η ταφή της κεφαλής τους έγινε στο Πισοδέρι της Φλώρινας ενώ του ακέφαλου σώματός του στην Καστοριά στον Ναό των Ταξιαρχών από τον δεσπότη Γερμανό Καραβαγγέλη). Κατά τις διαδρομές τους εκεί ο Λέων Μελάς ασθενεί από κάποια σοβαρή λοίμωξη και πεθαίνει μέσα σε σύντομο χρονικό διάστημα αβοήθητος.\n3. Χάσμα δυσθεώρητο χωρίζει πλέον τις οικογένειες των Μελάδων με την οικογένεια Δραγούμη (ακόμα και με την νεαρότατη νύφη τους και χήρα του Παύλου Νάτα Δραγούμη). Τον Ίωνα σχεδόν τον θεωρούν ως άμεσα σχετιζόμενο με τον θάνατο του Παύλου (πως ήταν αυτός που ενέπλεξε στο δικό του όραμα τον Παύλο και ενέπνευσε την σχεδόν αυτοχειριαστική εμπλοκή στο «Μακεδονικό ζήτημα» στο παιδί τους). Μόνον ο Μίκης Μελάς, γυιός του Παύλου, νεαρός υπολοχαγός του ελληνικού στρατού και η κόρη της ΑΠΜ ανήκουν στη «φιλοβασιλική παράταξη» και αποτελούν «μαύρα πρόβατα» για την οικογένεια. Αργότερα μάλιστα ο Μίκης Μελάς θα δηλώσει δημοσίως ακόμα και γερμανόφιλος πράγμα που θα του στοιχήσει εκτόπιση και εξορία σε νεαρότατη ηλικία πράγμα που είχε ολέθριες συνέπειες στην διάπλαση του πολιτικού και κοινωνικού του χαρακτήρα. Ο Μίκης Μελάς [και μαζί μ’ αυτόν και ο ήρωας των Βαλκανικών πολέμων, της Μικρασιατικής εκστρατείας και αργότερα και του Ελληνοϊταλικού Πολέμου καστοριανός βουλευτής Αναστάσιος Νταλίπης από το χωριό Γάβρος του Νομού (1895-1949) -γυιός του πεσόντος μακεδονομάχου Δημητρίου Νταλίπη] είχε αναπτύξει το 1928 στενούς δεσμούς με την εθνικιστική-φασιστική-αντισημιτική οργάνωση «Τρία Έψιλον». Η οργάνωση αυτή η οποία ιδρύθηκε από πρόσφυγες εμπόρους της Θεσσαλονίκης με επικεφαλής τον έμπορο Γεώργιο Κοσμίδη διαδραμάτισε κύριο ρόλο στο πογκρόμ –πυρπόλησης τον Ιούλιο του 1931 της Εβραϊκής συνοικίας του Κάμπελ στη Θεσσαλονίκη. Το 1933 οι χαλυβδόκρανοι [«Τριεψιλίτες»] της οργάνωσης, κατά τα πρότυπα των φασιστών του Μπενίτο Μουσολίνι, οργάνωσαν πορεία προς την Αθήνα. Η οργάνωση αυτή διαλύθηκε από το δικτατορικό καθεστώς του Ιωάννη Μεταξά και επανασυστάθηκε υπό το καθεστώς κατοχικής διοίκησης στη χώρα. Ο Μίκης Μελάς παρέμεινε φίλος του Παλατιού και μετά τον Εμφύλιο συνδέονταν στενά με το περιβάλλον της Βασίλισσας Φρειδερίκης.\n4. Είναι συγκλονιστικό το να αντιλαμβάνεται κανείς πως τις ίδιες σχεδόν σκέψεις με την ΑΠΜ κάνει και ο πολεμιστής δεκανέας Φίλιππος Δραγούμης στα ημερολόγιά του: «Πού είναι η σκιά του Παύλου να την ιδεί ελεύτερη; Τώρα εμείς θερίζουμε ό,τι έσπειρε κείνος στο χώμα που έβαψε με το αίμα του» (ημερομηνία εγγραφής σχεδόν σύγχρονη/δυό μόλις μήνες πρωθύστερη αυτής της ΑΠΜ: 9 Οκτωβρίου 1912, Φιλίππου Στεφ. Δραγούμη Ημερολόγια /Βαλκανικοί Πόλεμοι 1912-1913, Εκδόσεις Δωδώνη, σελ.102 Εισαγωγή-Επιμέλεια Ι.Κ. Μαζαράκης Αινιάν).\n5. Ο Παύλο Μελάς σαν μέλος της Χαρτογραφικής Υπηρεσίας του Στρατού χρησιμοποιούσε με εξαιρετική άνεση και αποτελεσματικότητα τους χάρτες αυτούς που έφερε πάντοτε μαζί του.\n6. Μακκάς Μαθιός (Αθήνα 1879–1965). Διάσημος χειρουργός της εποχής με σπουδές στη Γερμανία. Το 1912 ανακηρύχθηκε υφηγητής της χειρουργικής στο πανεπιστήμιο της Βόννης δεν δίστασε όμως όταν κηρύχθηκε επιστράτευση να επιστρέψει εθελοντικά στην Αθήνα και να τοποθετηθεί στην Υγειονομική Μοίρα της 2ης Μεραρχίας, επικεφαλής του χειρουργείου. Κατά την Μάχη στο Σαραντάπορο περιέθαλψε τον δεκανέα Φίλιππο Στεφ. Δραγούμη, αδελφό του Ίωνα Δραγούμη, μετέπειτα βουλευτή Καστοριάς-Φλώρινας επί σειρά ετών καθώς και Υπουργό που είχε τραυματισθεί στον αριστερό βραχίονα από βλήμα πυροβόλου. Έλαβε μέρος σε όλες τις μάχες του Α΄ Βαλκανικού πολέμου και έτσι τον βρίσκουμε στο πρόσκαιρο Στρατιωτικό Νοσοκομείο Βεροίας να περιποιείται τους τραυματίες της μάχης των Γιαννιτσών, στο Στρατ. Νοσ. Καστοριάς, στη Φιλιππιάδα και στη συνέχεια στη Θεσσαλονίκη στο Α΄ Στρατ. Νοσ. της Βασιλίσσης Σοφίας. Χρημάτισε διευθυντής των χειρουργικών κλινικών του Ευαγγελισμού (1930) και του Ερυθρού Σταυρού (1930-35) και μέλος πολλών ελληνικών και ξένων ιατρικών εταιρειών. Ο Μ. Μακκάς είναι ο εισηγητής και οργανωτής της αιμοδοσίας στην Ελλάδα. Έγραψε πολλά ιατρικά βιβλία, όπως τα Περί καρκινώματος του στομάχου (1907), Σφάλματα και κίνδυνοι κατά τας χειρουργικάς εγχειρήσεις (1957), Περί μεταμοσχεύσεως οργάνων δι’ αγγειορραφής, Τράπεζαι αίματος κ.ά. [οι περισσότερες πληροφορίες από το διαδίκτυο].\n-Πορτρέτο της Άννας Παπαδοπούλου- Μελά σε ακουαρέλλα από την “ζωγράφο των Βαλκανικών πολέμων” Θάλεια Φλωρά-Καραβία (1934).\n-Ο κακοσυντηρημένος και αφημένος μεσαιωνικός πύργος της οικογένειας Παπαδοπούλου στις Ροβιές της Εύβοιας [φωτ. Ν.Τ., 2015].\nΔημοσιεύθηκε στην ΟΔΟ στις 23 Ιουνίου 2016, αρ. φύλλου 841


ΣΥΛΛΟΓΟΣ ΓΟΝΕΩΝ ΤΡΙΩΝ ΤΕΚΝΩΝ ΕΔΕΣΣΑΣ, Μέλος της ΠΑΝΕΛΛΑΔΙΚΗΣ ΟΜΟΣΠΟΝΔΙΑΣ ΤΡΙΤΕΚΝΩΝ: Ιουνίου 2012\nΓΙΑΤΙ ΑΥΤΗ Η ΤΙΜΩΡΙΑ;\nΜΑ ΕΙΝΑΙ ΔΥΝΑΤΟΝ ΝΑ ΜΠΟΥΝ ΣΤΗΝ ΚΑΤΗΓΟΡΙΑ ΤΩΝ ΤΡΙΤΕΚΝΩΝ ΟΤΑΝ ΗΔΗ ΥΠΑΡΧΕΙ ΚΑΤΗΓΟΡΙΑ ΠΟΛΥΤΕΚΝΩΝ;\nΑΓΑΠΗΤΟΙ ΤΡΙΤΕΚΝΟΙ ΤΟ ΔΩΡΟ ΑΠΟ ΤΗΝ ΥΠΗΡΕΣΙΑΚΗ ΚΥΒΕΡΝΗΣΗ\nΦαίνεται ότι ήταν τόσο μεγάλο το ποσοστό της ειδικής κατηγορίας για τρίτεκνους ώστε εντάσσει το Υπουργείο Παιδείας στην ίδια κατηγορία και τους πολυτέκνους που ΄΄..δεν διαθέτουν πιστοποιητικό της Α.Σ.Π.Ε. για διάφορους λόγους (π.χ. υπέρβαση του ηλικιακού ορίου του πρώτου τέκνου τους), και δεν αποδεικνύουν έτσι την πολυτεκνική τους ιδιότητα,΄΄.\nΑυτό λέγεται χρηστή Διοίκηση !!!!\nΕμείς το λέμε....\nΝΑ ΜΗΝ ΑΦΗΣΟΥΜΕ ΝΑ ΠΕΡΑΣΕΙ\nΑκολουθεί η ανακοίνωση του ΥΠΕΠΘ.\nΑρ. πρωτ.: 251/69217/Β6 Μαρούσι 19-6-2012\nΘΕΜΑ : Υπαγωγή υποψηφίων Πανελλαδικών Εξετάσεων στην ειδική περίπτωση πολυτέκνων και τριτέκνων\nΣυν.: Υπόδειγμα 2α\n3) Δ/νση Σπουδών Δ.Ε.\n4) Δ/νση Λειτουργικών Υποδομών Πληρ. Και Νέων Τεχνολογιών\n5) Δ/νση Οργάνωσης και Διεξαγωγής Εξετάσεων, τμήματα Α’ & Β’\nΑναρτήθηκε από ΣΥΛΛΟΓΟΣ ΓΟΝΕΩΝ ΤΡΙΩΝ ΤΕΚΝΩΝ ΕΠ. ΕΔΕΣΣΗΣ στις 6:56:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από ΣΥΛΛΟΓΟΣ ΓΟΝΕΩΝ ΤΡΙΩΝ ΤΕΚΝΩΝ ΕΠ. ΕΔΕΣΣΗΣ στις 4:07:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση\n2h TRITEKNOI EDESSAS @EDESKATAR\n@AdonisGeorgiadi Αυτά που υποστηρίζατε για το δημογραφικό(σαν βουλευτής στο ΛΑΟΣ) γιατί δεν σας ακούμε να λέτε κάτι τώρα;Το πνίξαμε;\n2h Άδωνις Γεωργιάδης @AdonisGeorgiadi\n@EDESKATAR τα ίδια ακριβώς και με την ίδια ένταση λέω και τώρα.\n3m TRITEKNOI EDESSAS @EDESKATAR\n@AdonisGeorgiadiΟ κ.Σαμαράς έκανε τους τρίτεκνους ισοδύναμο για να αποκαταστήσει τους πολύτεκνους.Αυτό δεν επιδέχεται αμφισβήτησης. Ρωτήστε.\n4mTRITEKNOI EDESSAS @EDESKATAR\n@AdonisGeorgiadi Ρωτήστε τον κ. Σαμαρά.Επίσης είσθε μάλλον ο μόνος,οι άλλοι το κατάπιαν\nΑναρτήθηκε από ΣΥΛΛΟΓΟΣ ΓΟΝΕΩΝ ΤΡΙΩΝ ΤΕΚΝΩΝ ΕΠ. ΕΔΕΣΣΗΣ στις 9:16:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕΡΩΤΗΣΗ ΚΑΙ ΑΠΑΝΤΗΣΗ μέσω του chat στο enikos.gr σήμερα το απόγευμα:\nstavrosp: Γιατί δεν απαντήσατε σε επιστολές και υπενθυμίσεις μας(των τριτέκνων) όπου ζητούσαμε τις θέσεις-απαντήσεις σας σε ερωτήματά μας για το δημογραφικό πρόβλημα και τον αγώνα των τριτέκνων; Γιατί τέτοια απαξίωση;\nΠάνος Καμμένος: Έχω απαντήσει και για τους τρίτεκνους και για τους πολύτεκνους. Είναι προστατευμένοι από το Σύνταγμα και η επίθεση που δεχόμαστε με φορολογική επιδρομή είναι απαράδεκτη.\nΑναρτήθηκε από ΣΥΛΛΟΓΟΣ ΓΟΝΕΩΝ ΤΡΙΩΝ ΤΕΚΝΩΝ ΕΠ. ΕΔΕΣΣΗΣ στις 9:03:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΔεν ξεχνούμε την τιμωρία των τρίτεκνων οικογενειών,\nΔεν είμαστε ισοδύναμο κανενός,\nΜας ενδιαφέρει το μέλλον της Πατρίδος μας και πως θα την παραδώσουμε στα παιδιά μας\nΗ στάση μας εν όψει και της επομένης εκλογικής αναμετρήσεως θα είναι ανάλογη.\nΑναρτήθηκε από ΣΥΛΛΟΓΟΣ ΓΟΝΕΩΝ ΤΡΙΩΝ ΤΕΚΝΩΝ ΕΠ. ΕΔΕΣΣΗΣ στις 4:09:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από ΣΥΛΛΟΓΟΣ ΓΟΝΕΩΝ ΤΡΙΩΝ ΤΕΚΝΩΝ ΕΠ. ΕΔΕΣΣΗΣ στις 5:16:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΔελτίο Τύπου Παρασκευή, 8.06.2012\nΑναρτήθηκε από ΣΥΛΛΟΓΟΣ ΓΟΝΕΩΝ ΤΡΙΩΝ ΤΕΚΝΩΝ ΕΠ. ΕΔΕΣΣΗΣ στις 4:23:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΤα οικογενειακά επιδόματα (πολυτεκνικό επίδομα, επίδομα τρίτου παιδιού, πολυτεκνικό επίδομα στις τρίτεκνες οικογένειες, εφάπαξ παροχή και ισόβια σύνταξη) του Γ’ διμήνου 2012, λόγω τεχνικών προβλημάτων, προβλέπεται να καταβληθούν την Δευτέρα 11 Ιουνίου 2012. Γίνεται προσπάθεια αποκατάστασης του προβλήματος και την καταβολή τους νωρίτερα.\nΑναρτήθηκε από ΣΥΛΛΟΓΟΣ ΓΟΝΕΩΝ ΤΡΙΩΝ ΤΕΚΝΩΝ ΕΠ. ΕΔΕΣΣΗΣ στις 11:21:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση


Ο Καμμένος συνεχίζει την απόπειρα εξαπάτησης της Βουλής (video ομιλίας) | Μάκης Βορίδης\nΟ Καμμένος συνεχίζει την απόπειρα εξαπάτησης της Βουλής (video ομιλίας)\nΚυρίες και κύριοι συνάδελφοι, η απόπειρα εξαπατήσεως του Σώματος συνεχίζεται από τον κ. Καμμένο στο Σώμα σήμερα -δεν έχουν φτάσει τα προηγούμενα- γιατί, πρώτον, συνομολογήθηκε εδώ τελικώς αυτό που κατήγγειλε δήθεν ως ανύπαρκτο ο κ. Καμμένος.\nΑνύπαρκτο, λέει, το έγγραφο, γιατί δεν έχει κατατεθεί, αλλά συνομολογήθηκε το περιστατικό, που είναι το μείζον, όχι το αν έχει κατετέθη το έγγραφο ή όχι, αλλά αν πήγε να συλλάβει τον ταξίαρχο ή όχι. Αυτό συνομολογήθηκε.\nΟ κ. Καμμένος έκανε και ένα άλλο ωραίο. Κάτι θυμήθηκε από το ’90, το ’91, κάποιες σχέσεις, κάποια δουλειά, και σύγκρινε 67 εκατομμύρια δραχμές με 66 εκατομμύρια ευρώ. Ωραίο!\nΜα, δεν σταματάει η απόπειρα εξαπατήσεως, διότι κατέθεσε έγγραφα τώρα στο Σώμα για να πει τι; Ότι το πληρεξούσιο, ξέρετε, -θα αναφερθώ- είναι αυθεντικό. Τι σημαίνει ότι είναι αυθεντικό; Ότι είναι γνήσιο έγγραφο που φέρει υπογραφή. Αυτό είναι το μείζον σε αυτό το έγγραφο.\nΑυτός που το έχει συντάξει, δεσμεύει τη Σαουδική Αραβία; Ακούστε τι λέει, γιατί αυτό είναι το ενδιαφέρον. Τι; Αν έχει μπει μία υπογραφή γνήσια; Ε, αυτό μπορεί να έχει μπει. Και απαντάει εδώ στον ΑΚΑΜ: Θα ήθελα να σας πληροφορήσω ότι το παραπάνω γράμμα είναι αυθεντικό και απευθύνεται από την Αεροπορία –και όχι από τη Σαουδική Αραβία- προς το ελληνικό κράτος.\nΝΙΚΟΛΑΟΣ ΜΑΥΡΑΓΑΝΗΣ (Υφυπουργός Υποδομών και Μεταφορών): …\nΜΑΥΡΟΥΔΗΣ ΒΟΡΙΔΗΣ: Έλα εδώ, γάτε, συνάδελφε, που πετάχτηκες γρήγορα. Δεν φοβάσαι κιόλας! Δεν φοβάσαι προτού μιλήσεις.\nΗ αεροπορία, ο κύριος Ανθυπολοχαγός, λέω εδώ, του Πυροβολικού του δικού μας δεσμεύει το ελληνικό δημόσιο; Σοβαρά; Από πότε συμβαίνει αυτό; Σε ποια έγγραφα; Ποιος έχει νόμιμη εξουσιοδότηση εκπροσώπησης;\nΠάμε τώρα, γιατί εγώ δεν έχω πια απορίες, κυρίες και κύριοι συνάδελφοι. Οι συνάδελφοί μου ήταν ευγενείς και είχαν απορίες, έθεταν ερωτήματα. Εγώ δεν έχω απορίες. Μου απαντήθηκαν όλα και με την παρούσα διαδικασία.\nΕίπε ψέματα ο Καμμένος στην Επιτροπή; Μάλιστα. Τι είπε; Ότι είναι διακρατική συμφωνία. Ενημέρωσε ότι πληρεξούσιος της Σαουδικής Αραβίας θα είναι μια ελληνική ανώνυμη εταιρία από την Αξιούπολη του Κιλκίς; Το είπε στην Επιτροπή; Όχι. Γιατί δεν το είπε; Θα απαντηθούν όλα.\nΔιακρατική συμφωνία, λέει. Τι είναι αυτή η ελληνική εταιρεία; Μπορεί κάπως να αποφάσισε η Σαουδική Αραβία ότι θα εκπροσωπείται από ελληνικές ανώνυμες εταιρίες. Αυτή η ελληνική ανώνυμη εταιρία, η συγκεκριμένη, είναι και πληρεξούσια, συνάδελφοι -κοιτάξτε μια σύμπτωση- και της Ιορδανίας και του Κατάρ.\nΤι λέει ο νόμος; Έχετε διαβάσει τι λέει ο νόμος; «Απαγορεύεται στους οικονομικούς φορείς» –βλέπε τη Σαουδική Αραβία- «που συμμετέχουν σε διαδικασίες σύναψης» –η διαδικασία σύναψης περιλαμβάνει και όλη τη διαπραγμάτευση, είναι διαδικασία σύναψης, δεν είναι σύναψη- «και εκτέλεσης συμβάσεων προμηθειών, υπηρεσιών ή έργων στον τομέα της άμυνας, να διαθέτουν και να χρησιμοποιούν οποιονδήποτε ενδιάμεσο, μεσάζοντα ή πράκτορα κατά τη διαδικασία σύναψης και εκτέλεσης της σύμβασης».\nΡωτάω εγώ τον Υπουργό, λοιπόν, που ήρθε εδώ «πολλά βαρύς και όχι»: Όταν μια εταιρεία εμφανίζεται ως πληρεξούσιος και της Σαουδικής Αραβίας και του Κατάρ και της Ιορδανίας, κανένα καμπανάκι χτυπάει ότι μήπως και δεν είναι πληρεξούσιος και κάνει αυτήν τη δουλειά επαγγελματικά; Ή το κάνουν για την ψυχή της μάνας τους; Γιατί το νόημα της διατάξεως αυτής είναι να μην βγαίνουν προμήθειες, κύριε Υπουργέ, γιατί εάν βγαίνουν προμήθειες -ακούσαμε και το άλλο το ωραίο εδώ- λέει «είναι πώληση». Στην πώληση δεν υπάρχει διαφθορά, έτσι; Ο Θεός να φυλάξει! Δεν βγαίνουν, δηλαδή, λεφτά από την πώληση. Δεν βγάζει κανένας, έτσι δεν είναι;\nΣΩΚΡΑΤΗΣ ΒΑΡΔΑΚΗΣ: Ξέρει …\nΜΑΥΡΟΥΔΗΣ ΒΟΡΙΔΗΣ: Αφήστε τις εξυπνάδες, γιατί τώρα υπερασπίζεστε με τις εξυπνάδες, για να είμαστε συνεννοημένοι, αυτόν που έστησε τη δουλειά. Αυτόν υπερασπίζεστε με τις εξυπνάδες.\nΠάμε τώρα παρακάτω. Λέει, «Α, μα εγώ; Τι σχέση έχω με όλα αυτά; Μου έφεραν ένα πληρεξούσιο. Α, μου έφεραν ένα πληρεξούσιο». Ποιος σου το έφερε το πληρεξούσιο; Είναι επικυρωμένο το πληρεξούσιο αυτό που σου φέρανε; Όχι. Εκ των υστέρων έρχεται κάποιος και λέει, αυτός ο ΑΚΑΜ, ο δικός μας, ότι δήθεν αυτό είναι γνήσιο. Ναι, είναι γνήσιο υπό ποία έννοια; Αυτή που σας είπα προηγουμένως.\nΘα πάρω και τον χρόνο της δευτερολογίας, κυρία Πρόεδρε.\nΑλλά έχουμε και τον Πρέσβη μας, ο οποίος λέει: «Με συγχωρείτε, η Σαουδική Αραβία τον κ. Βασίλη, τον φίλο του Πάνου, δεν τον ξέρει».\nΔΗΜΗΤΡΙΟΣ ΒΙΤΣΑΣ (Αναπληρωτής Υπουργός Εθνικής Άμυνας): Πού το λέει αυτό;\nΜΑΥΡΟΥΔΗΣ ΒΟΡΙΔΗΣ: Πάμε στο πού το λέει.\nΔΗΜΗΤΡΙΟΣ ΒΙΤΣΑΣ (Αναπληρωτής Υπουργός Εθνικής Άμυνας): Πού το λέει η Σαουδική Αραβία αυτό; Διαβάστε το.\nΜΑΥΡΟΥΔΗΣ ΒΟΡΙΔΗΣ: Διαβάζω.\nΠΡΟΕΔΡΕΥΟΥΣΑ (Αναστασία Χριστοδουλοπούλου): Με έχετε καταργήσει.\nΜΑΥΡΟΥΔΗΣ ΒΟΡΙΔΗΣ: Διαβάζω, λοιπόν. Μου επιτρέπετε, γιατί βλέπω ζωηράδα; Σε ηλεκτρονικό μήνυμα: «Σαουδάραβες στρατιωτικοί δήλωσαν πλήρη άγνοια για δραστηριότητα του κ. Παπαδόπουλου και εξέφρασαν…\nΠΡΟΕΔΡΕΥΟΥΣΑ (Αναστασία Χριστοδουλοπούλου): Σας παρακαλώ. Σας παρακαλώ πάρα πολύ. Θα υποχρεωθώ να διακόψω. Θα υποχρεωθώ να διακόψω! Με τέτοιο κλίμα δεν γίνεται συζήτηση. Σας παρακαλώ πολύ!\nΕλάτε, κύριε Βορίδη, συνεχίστε.\nΣΩΚΡΑΤΗΣ ΒΑΡΔΑΚΗΣ: Κρατήστε…\nΜΑΥΡΟΥΔΗΣ (ΜΑΚΗΣ) ΒΟΡΙΔΗΣ: Το κρατώ, το κρατώ! Έχετε δίκιο. Εσείς που δέχεστε ότι το κράτος δεσμεύεται από την υπογραφή του Σμηνάρχου -το δέχεστε εσείς αυτό και αυτό παράγει έννομες συνέπειες- δεν δέχεστε τον Πρέσβη μας.\nΓια το κράτος αυτό ο κύριος εδώ, η κυρία Κυβέρνηση δεν υπάρχει. Υπάρχει ο Πρέσβης μας. Αυτός είναι η Ελλάδα εκεί. Ο Πρέσβης μας σας λέει: «Αυτοί δεν ξέρουν τίποτε». Κάνουμε πλακίτσα εδώ γι’ αυτό. Ωραίο! Χαβαλές. Το άλλο με την υπογραφή, αυτό δεν μας νοιάζει, αυτό είναι ok.\nΔΗΜΗΤΡΙΟΣ ΒΙΤΣΑΣ (Αναπληρωτής Υπουργός Εθνικής Άμυνας): Ποιος υπογράφει για τα F-16 στην Αμερική; Ο αντισμήναρχος…\nΜΑΥΡΟΥΔΗΣ ΒΟΡΙΔΗΣ: Προσέξτε, τώρα, ακούστε κάτι. Δύο λεπτά…\nΠΡΟΕΔΡΕΥΟΥΣΑ (Αναστασία Χριστοδουλοπούλου): Κύριε Υπουργέ, κύριε Βίτσα, σας παρακαλώ.\nΜΑΥΡΟΥΔΗΣ ΒΟΡΙΔΗΣ: Αν στέκεστε σ’ αυτό, ο Θεός κι η ψυχή του. Τελειώνω σε δύο λεπτά.\nΈρχομαι στο άλλο. Πότε ανακύπτουν αυτά; Ακούστε τώρα συγκλονιστικά πράγματα. Υπάρχει, λοιπόν, έγγραφο το οποίο φεύγει από τη διεύθυνση του Στρατού εδώ και λέει: «Πείτε μου» -ακούστε τι ρωτάει την Πρεσβεία- «ποιος έχει οριστεί αρμόδιος για να υπογράψει». Στις 12 Ιουνίου αυτό. Ρωτάνε οι δικοί μας ποιος είναι αρμόδιος για την υπογραφή. Απάντηση δεν παίρνουν, προσέξτε. Στις 13 Ιουνίου φεύγουν τα αεροπλάνα να φορτώσουν τους δικούς μας για να πάνε να υπογράψουν με τον Παπαδόπουλο.\nΣε ποιον μένει, συνάδελφοι, καλόπιστα και καθαρά η παραμικρή αμφιβολία ότι εδώ με φανατισμό, με αφοσίωση, με επιμονή ο Υπουργός θέλει να καταρτιστεί η σύμβαση με τον Παπαδόπουλο κι όχι απευθείας; Σε ποιον μένει αμφιβολία ότι εργολαβικά έχει αναλάβει να τον βάλει στη δουλειά; Σε ποιον μένει αμφιβολία, που εν συνεχεία τσακώνονται και για τη μεταφορά μεταξύ τους, για τη μεταφορά των πυρομαχικών; Και λέει ο Υπουργός «μην τολμήσεις να δώσεις σε άλλον τη μεταφορά από τον Παπαδόπουλο», ο οποίος είναι και πληρεξούσιος και υπεργολάβος και αρμόδιος για τη μεταφορά. Απ’ όλα αυτά εσείς δεν είδατε τίποτα, ε; Τίποτα δεν καταλάβατε, έτσι; Δεν υπάρχει κανένα θέμα;\nΟ ποινικός χαρακτηρισμός θα αποδοθεί. Θα έπρεπε, αν ήσασταν ευαίσθητοι, να τον αποδώσετε εσείς. Προφανώς δεν είστε, απ’ ό,τι καταλαβαίνω. Κάνετε άσχημα, γιατί χρεώνεστε βαριά επιλήψιμες συμπεριφορές που ευθέως παραβιάζουν τον νόμο για τις συμβάσεις. Ευθέως!\nΠΡΟΕΔΡΕΥΟΥΣΑ (Αναστασία Χριστοδουλοπούλου): Κύριε Βορίδη, ελάτε.\nΜΑΥΡΟΥΔΗΣ ΒΟΡΙΔΗΣ: Προσέξτε. Είναι προφανές ότι ο κ. Καμμένος που αρέσκεται στο να χασκογελάει και να λέει εξυπνάδες και να εκτοξεύει ύβρεις, θα βρεθεί σε ακροατήρια που δεν ανέχονται τέτοιες συμπεριφορές. Η επόμενη Βουλή θα είναι εδώ και προφανώς θα το αποφασίσει.\nΔείτε ολόκληρη την ομιλία του βουλευτή Αττικής Μάκη Βορίδη:


Νευρικότητα και σήμερα στο Χ.Α. (+0,51%), με την κεντρική τάση να είναι πάντα θετική …. Πτώση 11% στην Πειραιώς σε νέα ιστορικά χαμηλά\nΤετάρτη, 17:22 - 07/04/2021\nΣε αρκετά σημεία, ομοιότητες με τη συνεδρίαση της Τρίτης είχε η σημερινή στο Χ.Α., με το ΓΔ να κλείνει μεν με άνοδο, αλλά σε σχετική απόσταση από το υψηλό ημέρας (περίπου 0,80%), πάντα βέβαια με την αγορά να βρίσκεται στο υψηλότερο σημείο από το Φεβρουάριο του 2020, με την τάση της αγοράς να παραμένει πλήρως θετική και την οποία νευρικότητα να είναι φυσιολογική, ειδικά μετά τα πρόσφατα κέρδη της αγοράς. Ειδικότερα, ο ΓΔ έκλεισε στις 881,49 μονάδες, με κέρδη 0,51%, με το δείκτη πλέον να έχει σταθεροποιηθεί υψηλότερα των 850 – 840 μονάδων, σε σχέση και με αυτά που έχουμε γράψει στο GFF εδώ και καιρό. Μια παραμονή η οποία έχει βάλει την αγορά σε ένα νέο ανοδικό trend, με επόμενο στόχο τις αντιστάσεις στα επίπεδα των 900 – 910 μονάδων, όπου θα επαναξιολογηθεί η κατάσταση.\nΤην ίδια ώρα και μετά τα πρόσφατα ρεκόρ των διεθνών αγορών. Οριακές απώλειες σήμερα στις περισσότερες διεθνείς αγορές, με τον DAX στο κλείσιμο του Χ.Α. να είναι στο -0,35%. Με άνοδο 0,15% και 0,90% ο CAC 40 και ο FTSE 100. Με οριακές μεταβολές στο ξεκίνημα η Wall Street, μετά τα πρόσφατα ιστορικά υψηλά.\nΕπιστρέφοντας στη σημερινή συνεδρίαση στο Χ.Α., αν και σε απόσταση από το υψηλό ημέρας, με κέρδη και σήμερα για τις τράπεζες, με τον τραπεζικό δείκτη στις 573,73 μονάδες (+1,66%) παραμένοντας πάντα υψηλότερα των 530 – 540 μονάδων. Και σε σχέση με τα όσα γράφουμε στο GFF, η οριστική σταθεροποίηση υψηλότερα τους είναι ο μεγάλος στόχος, μια οριστική διάσπαση που ζωντανεύει το θετικό σενάριο, με μεγάλα περιθώρια ανόδου για τον τραπεζικό δείκτη σε αυτό το σενάριο (με ότι αυτό σημαίνει για όλη την αγορά).\nΣτις επιμέρους τραπεζικές μετοχές, η Alpha Bank έκλεισε σήμερα στα 1,052 ευρώ (+2,53%), με την ΕΤΕ στα 2,45 ευρώ (-0,85%). Στα 0,793 ευρώ η Eurobank με καλά κέρδη 3,66%, με τη μετοχή με τη μετοχή να προσεγγίζει σήμερα επακριβώς (υψηλό ημέρας 0,80 ευρώ), τις αντιστάσεις στα 0,80 – 0,81 ευρώ. Τέλος από τις τράπεζες, με νέα μεγάλη πτώση και σήμερα η Πειραιώς, στα 0,3554 ευρώ, -10,93%, με τα βλέμματα πάντα στραμμένα στις εξελίξεις με την ΑΜΚ και τη σημερινή ΓΣ. Να σημειωθεί πως το σημερινό ήτανε νέο ιστορικό χαμηλό, με την κεφαλαιοποίηση της τράπεζας στα μόλις 295εκ ευρώ.\nΣτις υπόλοιπες μετοχές του FTSE 25, πρώτη σε άνοδο η ΔΕΗ (9,49 ευρώ, +3,83%), καθώς και με άνοδο η Βιοχάλκο (4,775 ευρώ, +1,60%), η ΜΟΗ (13,68 ευρώ, +1,48%), η ΕΕΕ (27,37 ευρώ, +1,37%), ο Σαράντης (8,85 ευρώ, +1,03%) και ο ΟΠΑΠ (12,00 ευρώ, +0,42%).\nΑπό την άλλη πλευρά, με απώλειες από τον FTSE 25 o Ελλάκτωρ (1,345 ευρώ, -1,90%), η ΕΥΔΑΠ (7,70 ευρώ, -1,79%), η ΛΑΜΔΑ (7,39 ευρώ, -1,47%), τα ΕΛΠΕ (5,72 ευρώ, -1,38%), ο ΟΛΠ (21,80 ευρώ, -1,36%) και η Γεκτερνα (10,34 ευρώ, -1,34%).\nΣτους επιμέρους δείκτες και όπως αναφέραμε παραπάνω, με κέρδη 1,66% ο τραπεζικός δείκτης, στις 573,73 μονάδες. Με κέρδη 0,64% και άνοδο 0,73% ο FTSE 25 (στις 2.131,47 μονάδες) και ο FTSE Mid Term (1.267,30 μονάδες) αντίστοιχα. Αναφορικά με το ΓΔ, αυτός έκλεισε στα επίπεδα των 881,49 μονάδων, +0,51%, με καθαρό τζίρο στα 78εκ ευρώ, ικανοποιητικός σε γενικές γραμμές.


…ΟΤΑΝ ΜΙΑ ΕΘΕΛΟΝΤΡΙΑ ΚΑΤΑΘΕΤΕΙ ΤΗΝ ΨΥΧΗ ΤΗΣ - e-ptolemeos.gr\nΑρχική > Uncategorized > …ΟΤΑΝ ΜΙΑ ΕΘΕΛΟΝΤΡΙΑ ΚΑΤΑΘΕΤΕΙ ΤΗΝ ΨΥΧΗ ΤΗΣ\n…ΟΤΑΝ ΜΙΑ ΕΘΕΛΟΝΤΡΙΑ ΚΑΤΑΘΕΤΕΙ ΤΗΝ ΨΥΧΗ ΤΗΣ\nΕίναι κάποιες στιγμές, που τα λόγια χάνουν την αξία τους μπροστά στις … πράξεις.\nΥπάρχουν φορές όμως που κάποιοι στίχοι βγαλμένοι μέσα από την καρδιά, συγκλονίζουν και δημιουργούν διάφορα συναισθήματα στον αναγνώστη, όπως το παρακάτω αφιέρωμα της «ψυχής» του εθελοντισμού της Ερυθροσταυρίτισσας Ειρήνης Βαρβαρούση- Τσατσαγιάννη, στην «ΕΘΕΛΟΝΤΡΙΑ ΤΗΣ ΠΤΟΛΕΜΑΪΔΑΣ»\n«Σ’ ευχαριστώ, που έγινες εθελόντρια.\nΣ’ ευχαριστώ, που άφησες άνδρα και παιδιά\nγια να παρακολουθήσεις τα μαθήματα από κοντά.\nΣ’ ευχαριστώ, που με προθυμία τρέχεις στους σεισμούς,\nχωρίς να λογαριάσεις κόπο, χρόνο,\nκαι τον φόβο μην ανοίξει η γη\nκαι κλειστείς μέσα εσύ.\nΣ’ ευχαριστώ, που σηκώνεις το βάρος των δεμάτων,\nγια να τα δώσεις στους σεισμόπληκτους αδελφούς\nκαι να μοιράσεις παιχνίδια στα μικρά παιδιά,\nπου σε περιμένουν με πολύ χαρά.\nΣ’ ευχαριστώ, που τρέχεις στην πόλη ή στο χωριό,\nγια να λούσεις γέρο και φτωχό.\nΣ’ ευχαριστώ, που πηγαίνεις στο νοσοκομείο\nνα πεις δυο λόγια γλυκά,\nγια να γίνει ο άρρωστος καλά.\nΣ’ ευχαριστώ, που τις άγιες ημέρες πηγαίνεις με χαρά,\nνα πεις τα κάλαντα στους αρρώστους ή στα μικρά παιδιά,\nμοιράζοντας δώρα και γλυκά για τα «περαστικά».\nΣ’ ευχαριστώ, που πηγαίνεις στις κλινικές ή στα γηροκομεία,\nγια να τους πεις πως υπάρχει ανθρωπιά\nκαι να τους δώσεις θεϊκή χαρά.\nΣ’ ευχαριστώ, που μοιράζεις δέματα πολλά, ας είναι και βαριά,\nεσένα σου φαίνονται ελαφριά.\nΕπειδή έχεις αγάπη πολύ,\nγι’ αυτό το δέμα είναι ελαφρύ.\nΣ’ ευχαριστώ, που είσαι παρούσα στην οικογένειά σου,\nστη γειτονιά σου, στη δουλειά σου,\nκι όπου χρειαστείς αλλού.\nΉθελα πολλά να πω, σταματώ όμως εδώ.\nΔε θέλω την καλοσύνη σου να καταχραστώ.\nΕθελόντρια της Πτολεμαϊδας, τρέξε μπροστά\nκαι μη φοβάσαι τη δουλειά.\nΣε προστατεύει η Παναγιά»\nΔανειζόμενη κάποια στοιχεία από το άρθρο του πολυγραφότατου Γιώργου Καζαντζή, του οποίου η σύζυγος Ελισάβετ είναι από τα ιδρυτικά μέλη του Ερυθρού Σταυρού Πτολεμαϊδας, να υπενθυμίσω ότι το τοπικό τμήμα ιδρύθηκε το 1977 με πρωτοβουλία της Ειρήνης Τσατσαγιάννη και από κάποιες φίλες της οι οποίες πίστεψαν στην ιδέα της.\nΑπό τότε έως και σήμερα ο Ερυθρός Σταυρός Πτολεμαϊδας, έχει διαγράψει μια σημαντική πορεία έχοντας στους κόλπους του αξιόλογες ερυθροσταυρίτισσες αλλά και δραστήριες διοικήσεις.\nΜε το άγρυπνο μάτι της η κυρία Τσατσαγιάννη ως Τοπική Έφορος των Εθελοντριών, μέσα από μία άριστη συνεργασία με την αεικίνητη πρόεδρο Ιωάννα Μοσχίδου- Ευαγγέλου και τα άλλα μέλη της Διοίκησης και τη συμβολή των εθελοντριών κατάφεραν να «ανεβάσουν» πολύ ψηλά τον πήχη της προσφοράς και του εθελοντισμού, καθιστώντας το Τμήμα του Ε.Ε.Ε. Πτολεμαϊδας από τα καλύτερα της χώρας μας.


ΑΓΓΕΛΟΥ - ΚΕΝΤΡΟ ΕΞΑΤΟΜΙΚΕΥΜΕΝΗΣ ΑΓΩΓΗΣ: 06/09/13\nΑκριβέστερο τεστ για το σύνδρομο Down\nΜπρεχτ για παιδιά; Κι όμως ναι! Ο Σύλλογος Γονέων και Κηδεμόνων του 4ου Δημοτικού Σχολείου Αγίου Δημητρίου και η Αστική Πολιτιστική Εταιρεία "la Melena del Huachinango" παρουσιάζουν τον"ΚΑΥΚΑΣΙΑΝΟ ΚΥΚΛΟ ΜΕ ΤΗΝ ΚΙΜΩΛΙΑ" του Μπέρτολτ Μπρεχτ, σε μετάφραση Οδυσσέα Ελύτη, την Κυριακή 9 Ιουνίου 2013 στοΔημοτικό Θέατρο "Μελίνα Μερκούρη".\nΤρόφιμα για μείωση της χοληστερίνης και παιδί\nΗ υψηλή χοληστερίνη στα παιδιά δεν είναι κάτι πολύ συνηθισμένο. Ωστόσο με βάση τις επιστημονικές αναφορές που έχουμε σήμερα είναι ένα πρόβλημα με ολοένα αυξανόμενη συχνότητα εμφάνισης.\nΜάλιστα πληθώρα επιστημονικών εργασιών κατέδειξε ότι η στεφανιαία νόσος και η αθηρωμάτωση αρχίζουν να αναπτύσσονται από την παιδική ή εφηβική ηλικία.\nΜια αγκαλιά τραγούδια για τα παιδιά-Για το ίδρυμα Άγ.Δημήτριος(Πανόραμα Θεσ/νίκης)\nΠηγή: Σ.Ε.Ε.Π.Ε.Α. ΣΤΕΛΛΑ\nΌταν ο αθλητισμός νικά την αναπηρία\nΗ διαφορετικότητα είναι δικαίωμα στη ζωή. Αυτό απέδειξαν και αυτή τη φορά οι μαθητές από το 2ο Ειδικό Δημοτικό Σχολείο της ΕΛΕΠΑΠ, που έγιναν μια παρέα με τους μαθητές από τα Δημοτικά Σχολεία του Ασβεστοχωρίου.\nΕτικέτες αθλητισμός, αναπηρία, σχολεία\nΜπρεχτ για παιδιά στο Δημοτικό Θέατρο "Μελίνα Μερκ...\nΜια αγκαλιά τραγούδια για τα παιδιά-Για το ίδρυμα ...


Δήμος Νέας Φιλαδέλφειας: «Ημερήσια θερινή αθλητική & δημιουργική απασχόληση – summer camp 2022» - Ξεκινάμε! - 22/06 16:09 : aek365\nΤετάρτη 22 ΙΟΥΝ 2022 - 16:09 0 ΣΧΟΛΙΑ\nΟ Δήμος Νέας Φιλαδέλφειας - Νέας Χαλκηδόνας στα πλαίσια των Αθλητικών - Πολιτιστικών Εκδηλώσεων για το έτος 2022, όπως ανακοίνωσε σχετικά τον Μάιο σε συνεδρίαση του Δημοτικού Συμβουλίου της πόλης μας ο Δήμαρχος κ. Γιάννης Βούρος, θα υλοποιήσει και φέτος το πρόγραμμα της «Ημερησίας Θερινής Δημιουργικής & Αθλητικής Απασχόλησης» για παιδιά που φοιτούν ήδη στο δημοτικό σχολείο, (γεννηθέντα από 2010 έως 2015).\nΗ διαδικασία των εγγραφών ολοκληρώθηκε σήμερα Τετάρτη 22 Ιουνίου. Οι αιτήσεις «άγγιξαν» συνολικά τις 300 και θα γίνουν όλες δεκτές!\nΤο πρόγραμμα έχει γίνει θεσμός παρέχεται δωρεάν και υλοποιείται με την ενεργό συμμετοχή του μονίμου, αορίστου χρόνου και εκτάκτου προσωπικού (Κ.Φ.Α. – Γυμναστές, Παιδαγωγοί, Μουσικοί κ.λ.π.) του Δήμου Νέας Φιλαδέλφειας – Νέας Χαλκηδόνας.\nΑναλυτικότερα, ο Δήμος Νέας Φιλαδέλφειας –Νέας Χαλκηδόνας, ευαισθητοποιημένος στα θέματα που αφορούν την παιδική ηλικία, και στα πλαίσια της κοινωνικής του πολιτικής, επιχειρεί μέσω του προγράμματος αυτού, να προσφέρει στους μικρούς δημότες του, για δεκαπέντε (15) ημέρες, δωρεάν καλοκαιρινή και δημιουργική απασχόληση, με κύριο στόχο την ψυχαγωγία, την αναψυχή, την κοινωνική και συναισθηματική ανάπτυξη τους.\nΤο πρόγραμμα απευθύνεται στους εργαζόμενους γονείς, των ασθενέστερων κοινωνικών ομάδων, που δεν έχουν την οικονομική δυνατότητα με βάσει την σημερινή οικονομική κρίση, να επωμισθούν τα έξοδα φιλοξενίας των παιδιών τους σε αντίστοιχες δράσεις και δραστηριότητες.\nΕπιδίωξη του Δήμου μας είναι, να μπορέσει να προσφέρει σε όσο το δυνατόν περισσότερα παιδιά οικογενειών με χαμηλό εισόδημα, την ευκαιρία καλοκαιρινής και δημιουργικής απασχόλησης, με όλα τα ευεργετικά αποτελέσματά της και τις ευχάριστες αναμνήσεις που θα αποκομίσουν από την συμμετοχή τους.\n- Ως χώροι συγκέντρωσης των παιδιών, θα χρησιμοποιηθούν δύο (2) σχολικά συγκροτήματα του Δήμου μας.\nΣυγκεκριμένα το 1ο Δημ. Σχολείο Νέας Χαλκηδόνας ( Γρηγορίου Ε΄-1) και το 4ο Δημ. Σχολείο Νέας Φιλαδέλφειας (Λαχανά 1-3), τα οποία εξυπηρετούν και τις ανάγκες του εν λόγω προγράμματος.\n- Η χρονική διάρκεια του προγράμματος, είναι τρεις (3) εβδομάδες, θα ξεκινήσει την Δευτέρα 27/06/2022 και θα ολοκληρωθεί την Παρασκευή 15/07/2022.\n- Η λειτουργία του προγράμματος είναι καθημερινή (ΔΕΥΤΕΡΑ – ΠΑΡΑΣΚΕΥΗ) και από ώρες 7:30 -16:00.\n- Τα συμμετέχοντα παιδιά χωρίζονται σε ομάδες εργασίας, αναλόγως με την ηλικία και την τάξη φοίτησης τους.\n- Ενδεικτικά, το ημερήσιο πρόγραμμα έχει ως εξής:\n• 7:30 - 9:00 - Προσέλευση των παιδιών.\n• 9:00 - 11:00 - Αθλητικές δραστηριότητες και παιχνίδια.\n• 11:00 -12:00 - Διάλειμμα και πρόγευμα.\n• 12:00-15:00 - Δραστηριότητες Εσωτερικού Χώρου (κατασκευές, ζωγραφική, Μουσικοκινητική αγωγή, κ.λ.π.).\n• 15:00 -15:30 - Μεσημεριανό Φαγητό.\n• 15:30 -16:00 - Ελεύθερος Χρόνος (προβολή βίντεο, επιτραπέζια παιχνίδια, κ.λ.π.) και σταδιακή αποχώρηση.\n• Το πρόγευμα και το φαγητό είναι ευθύνη των γονέων των παιδιών.\n• Στο χώρο των σχολείων, προβλέπονται ψυγεία για την συντήρηση των τροφίμων και φούρνοι μικροκυμάτων για το ζέσταμα των φαγητών.\n• Μία (1) ημέρα την εβδομάδα, το πρόγραμμα περιλαμβάνει -προαιρετικά- εκδρομή ή επίσκεψη των παιδιών σε χώρο εκτός του σχολείου και μεταφορά με Λεωφορείο (όπως, Αρχαιολογικοί χώροι, Μουσεία, πάρκα αναψυχής, κ.λ.π.), με το κόστος να βαρύνει τους ίδιους.\n• Υφίσταται καθημερινή παρουσία ιατρού στους χώρους των δραστηριοτήτων.\nΜε την καλύτερη διάθεση και πολλά χαμόγελα ξεκινάμε!


Ξήλωσαν παράνομες και επικίνδυνες διαφημιστικές πινακίδες – geitoniamou.gr\n* ΑΡΓΥΡΟΥΠΟΛΗ-ΕΛΛΗΝΙΚΟ Ξήλωσαν παράνομες και επικίνδυνες διαφημιστικές πινακίδες 09/01/201709/01/2017\nΣυνεχίζεται ο εντοπισμός και η απομάκρυνση των αυθαίρετων διαφημιστικών πινακίδων που είναι τοποθετημένες σε διάφορα σημεία του δήμου Ελληνικού-Αργυρούπολης.\nΜέχρι στιγμής έχουν αποξηλωθεί 20 παράνομες πινακίδες τύπου “Ρακέτας”.\nΟ δήμαρχος Ελληνικού-Αργυρούπολης δήλωσε:\n«Δίνουμε τέλος στο καθεστώς ανομίας που επικρατούσε στην πόλη μας. Αποξηλώνουμε όλες τις αυθαίρετες διαφημιστικές πινακίδες που υποβαθμίζουν το περιβάλλον και αποτελούν μεγάλη πηγή κινδύνου για την ασφάλεια των οδηγών και πεζών. Συνεχίζουμε εντατικά, την αναβάθμιση της ποιότητας ζωής του δήμου μας».\n← Νέα Σμύρνη: Την Τετάρτη η κηδεία του καθηγητή Κώστα Μπέλμπα\nΌμορφες και δημιουργικές στιγμές στην παιδική βιβλιοθήκη Αλίμου (VIDEO) →


Τροχαίο στο Απροβάτου...\nΤροχαίο ατύχημα σήμερα το μεσημέρι (7/10) στην Άνδρο, στην περιοχή Απροβάτου. Αυτοκίνητο που οδηγούσε μεσήλικας και επέβαιναν δύο άτομα ακόμα παρεξέκλινε της πορείας του και βγήκε από τον δρόμο, για άγνωστη λόγο, και χτύπησε σε χαμηλό μαντρότοιχο.\nΣτον τόπο του ατυχήματος έφτασε αμέσως η πυροσβεστική. Το συμβάν ήταν στα 2 χιλιόμετρα από το κλιμάκιο. Ακολούθησε το ΕΚΑΒ να παραλάβει τους τραυματίες. Αναλυτικά: ο συνοδηγός - μεγάλης ηλικίας - μάλλον δεν φορούσε ζώνη, έφερε τραύματα στο πρόσωπο από χτύπημα στο εμπρός μέρος του αυτοκινήτου. Στο πίσω κάθισμα καθόταν η σύζυγος του ηλικιωμένου που είχε χτυπήσει στο χέρι. Και ο οδηγός είχε χτυπήσει κάπου στο πόδι.\nΤέλος στο συμβάν έφτασε και η αστυνομία για τα περαιτέρω. Οι μάλλον ελαφρά (όπως είπαν) τραυματίες μεταφέρθηκαν από το ΕΚΑΒ στο Κέντρο Υγείας. Το ευτύχημα - όπως είπε παριστάμενος μάρτυρας - ήταν πως το αυτοκίνητο δεν έτρεχε.\nMε το πρώτο ψιλόβροχο οι δρόμοι έχουν γλίτσα και λόγω της κακής ποιότητας του οδοστρώματος σε αρκετά σημεία (έχει πολύ γυαλί), οι δρόμοι , αν δεν προσέξει κανείς (στροφές, χαμηλή ταχύτητα) , γίνονται πίστες για πατινάζ. Θέλει πολλή προσοχή , ειδικά στα πρωτοβρόχια.\nΔυστυχώς λόγο των καιρικών φαινομένων ο δρόμος γλιστρούσε σε πολλά κομμάτια της διαδρομής Γαυριο- Πόλη της Ανδρου. Ιδιαίτερος μεταξύ Αγία Θέκλας και υποσταθμού ΔΕΗ ήταν απίστευτο ποσό γλιστρούσε. Ένα άλλο αυτοκίνητο έφυγε από τον δρόμο επίσης χωρίς φθορές η τραυματισμούς.. Η σκόνη τα υπολείμματα των τροχών , και η λίγη βροχόπτωση έκαναν την οδήγηση ιδιαίτερος ενδιαφέρουσα.


ΕΠΙΒΕΒΛΗΜΕΝΗ Η ΝΙΚΗ ΜΕ ΑΤΡΟΜΗΤΟ ΛΑΠΠΑ\nΜετά τα δραματικά γεγονότα και τα θα κατέβει δεν θα κατέβει η ομάδα της Εικοσιμίας στην συνέχεια του πρωταθλήματος τελικά όπως έχουμε αναφέρει σε παλαιότερα άρθρα μας έγινε το σωστό και η ομάδα μας ύστερα από μεγάλες προσπάθειες του προέδρου της κ. Γ. Λυκούδη κατεβαίνει κανονικά και την Κυριακή φιλοξενεί τον Ατρόμητο Λάππα. Έναν αγώνα πολύ σημαντικό για την ομάδα μας που θέλει και πρέπει να πάρει τους τρεις πρώτους της βαθμούς στο πρωτάθλημα αποδίδοντας σεβασμό στις προσπάθειες που έγιναν όλη την εβδομάδα από τους ανθρώπους της διοίκησης αλλά και στους ίδιους τους εαυτούς τους.\nΑπό την άλλη ο Ατρόμητος με συνεχή κατρακύλα τον τελευταίο καιρό παίζει ίσως το τελευταίο του «χαρτί» σχετικά με την παραμονή του στην κατηγορία και οπωσδήποτε είναι μια πολύ καλή και έμπειρη ομάδα που θέλει πολύ μεγάλη προσπάθεια και προσοχή για να της πάρεις την νίκη.\nΑπό τον αγώνα αυτό θα απουσιάσει ο Σπ. Αλεξανδράτος που είναι τιμωρημένος, κατά τα άλλα ο Δημ. Ζησιμάτος αντιμετωπίζει τα γνωστά προβλήματα και θα κατεβάσει ότι καλύτερο διαθέτει με στόχο την επιτυχία.\nΔιαιτητής ο κ. Κων. Ψιλοπαναγιώτης με βοηθούς τους κ.κ. Τσαλίκογλου Νικ. και Λουκά Ιωαν. Από την Μεσσηνία.\nΟ αγώνας είναι προγραμματισμένος να ξεκιμήσει στις 1 μ.μ.\nΤΗΣ 22ης ΑΓΩΝΙΣΤΙΚΗΣ ΤΟΥ 6ου ΟΜΙΛΟΥ\nΣτα υπόλοιπα παιχνίδια του ομίλου και την 22η αγωνιστική το ενδιαφέρον στρέφεται σε τα αυτά της «ουράς».\nΟ πρωτοπόρος Παναιγιάλειος παίζει εκτός έδρας την Κάτω Αχαγιά με αντίπαλο την πολύ ισχυρή στην έδρα της Αχαϊκή και η αποστολή του είναι πάρα πολύ δύσκολη.\nΤο αήττητο Πανόπουλο με ελάχιστες πλέον ελπίδες για το πρωτάθλημα δίνει εξίσου δύσκολο εκτός έδρας αγώνα στα Φιλιατρά με την πολύ δυνατή ομάδα της Εράνης που βρίσκεται στην 3η θέση του βαθμολογικού πίνακα και θα επιδιώξει την νίκη για να παραμείνει σε αυτήν.\nΣπουδαίο παιχνίδι είναι και αυτό της Αμαλιάδας όπου ο τοπικός Αστέρας παίζει ίσως το τελευταίο του χαρτί για παραμονή απέναντι στην αδιάφορη ομάδα από τις Βρασιές.\nΤέλος το ίδιο ισχύει και για την «μονομαχία» στο τοπικό ντέρμπι των Βραχνέϊκων όπου ο Διαγόρας θέλει την νίκη που θα του δώσει την ευκαιρία να βλέπει πιο εύκολη στην συνέχεια την παραμονή του. Η Θύελλα παίζει και αυτή ένα από τα τελευταία της χαρτιά και τις λιγοστές ελπίδες της για παραμονή, αφού με ήττα αποχαιρετά την κατηγορία.\nΤα παιχνίδια ανάμεσα σε Α.Ο. Τσιλιβί-Πάμισο Μεσσήνης και Τριταιϊκό-Ολυμπιακό Γυθείου δεν θα διεξαχθούν αφού οι ομάδες από την Αχαΐα και την Ζάκυνθο έχουν αποβληθεί από το πρωτάθλημα!\nΕΡΑΝΗ ΦΙΛ. – ΠΦΟ ΠΑΝΟΠΟΥΛΟ\nΑ.Ο. ΕΙΚΟΣΙΜΙΑΣ – ΑΤΡΟΜΗΤΟΣ ΛΑΠ.\nΤα παιχνίδια Α.Ο. Τσιλιβί - Πάμισος Μεσσήνης και Τριταιϊκού – Ολυμπιακού Γυθείου δεν θα διεξαχθούν\nΕΠΟΜΕΝΗ ΑΓΩΝΙΣΤΙΚΗ (23η 2-5-12)\nFINISH ΜΕ ΑΓΩΝΙΑ ΓΙΑ ΤΗΝ 2η ΘΕΣΗ\nΠαιχνίδια με αρκετό ενδιαφέρον περιλαμβάνει το Σαββατοκύριακο 28/29-4 το πρόγραμμα της 6ης και τελευταίας αγωνιστικής της κανονικής διάρκειας του πρωταθλήματος της Γ΄ κατηγορίας με δύο ντέρμπι στο Δ.Α.Κ. Αργοστολίου.\nΑΝΑΛΥΤΙΚΑ ΤΟ ΠΡΟΓΡΑΜΜΑ ΤΗΣ 6ης ΑΓΩΝΙΣΤΙΚΗΣ\nΣΤΗΝ «ΣΚΙΑ» ΤΗΣ ΤΙΜΩΡΙΑΣ ΤΗΣ Η ΑΝΑΓΕΝΝΗΣΗ ΘΕΛΕΙ ΝΙΚΗ ΑΠΕΝΑΝΤΙ ΣΤΗΝ ΑΝΩΓΗ\nΤο Σάββατο το απόγευμα στις 5 μ.μ. στο Δ.Α.Κ. Αργοστολίου ανοίγει η αυλαία της τελευταίας αγωνιστικής της κανονικής διάρκειας του πρωταθλήματος της Γ΄ κατηγορίας με τον αγώνα ανάμεσα σε Αναγέννηση και Ανωγή.\nΜετά τον μηδενισμό της η Αργοστολιώτικη ομάδα δεν έχει περιθώρια βαθμολογικών απωλειών και η νίκη είναι επιβεβλημένη αφού θέλει τουλάχιστον να καταλάβει την 2η θέση έχοντας πλεονέκτημα στα playoffs.\nΤο ίδιο όμως θα προσπαθήσει και η Ανωγή αφού με νίκη η 2η θέση θα είναι δική της.\nΈτσι θα πρέπει να αναμένουμε ένα πολύ δυνατό παιχνίδι το οποίο αναμένεται να κριθεί στο πάθος των αντιπάλων ομάδων.\nΦαβορί: Και οι δύο ομάδες έχουν δείξει ότι δεν επηρεάζονται από έδρες και θεωρούμε ότι το παιχνίδι είναι ανοικτό στο οποιοδήποτε αποτέλεσμα.\nΑποτέλεσμα α΄ γύρου: Νίκη της Αναγέννησης στον Άγιο Αντώνη με σκορ 3-0.\nΔιαιτητής ο κ. Παν. Κομητόπουλος με βοηθούς τους κ.κ. Δημ. Βασιλόπουλο και Δημ. Καλαφάτη.\nΜΟΝΟΠΛΕΥΡΟ ΤΟ ΕΝΔΙΑΦΕΡΟΝ ΤΟ ΠΥΡΓΙ ΔΙΕΚΔΙΚΕΙ ΤΗΝ 2Η ΘΕΣΗ\nΤην Κυριακή το απόγευμα στις 5 μ.μ. στο Δ.Α.Κ. Αργοστολίου μεταφέρεται η αγωνιστική με τον σημαντικό αγώνα Παπυργιακού-Ερύσσου. Ένα παιχνίδι με μονόπλευρο ενδιαφέρον αφού η Έρυσσος μετά την εκδίκαση της ένστασης επί της Αναγέννησης και την νίκη στα «χαρτιά» έχει κατακτήσει και μαθηματικά την 1η θέση της κανονικής διάρκειας του πρωταθλήματος.\nΑντίθετα για το Πυργί η νίκη είναι απαραίτητη αφού σε συνάρτηση με το αποτέλεσμα του Σαββάτου στο παιχνίδι Αναγέννησης-Ανωγής ίσως του φανεί χρήσιμο για να ανέβει βαθμολογικά διεκδικώντας ακόμη και την 2η θέση (θέλει ισοπαλία στον αγώνα αυτό).\nΦαβορί: Οι διαφορές μεταξύ των ομάδων είναι πολύ μικρές και κάθε αποτέλεσμα πιθανό.\nΑποτέλεσμα α΄ γύρου: Νίκη του Παπυργιακού στα Μακρυώτικα 2-1.\nΔιαιτητής ο κ. Παν. Μολφέτας με βοηθούς τους κ.κ. Χρ. Αβάζαρο και Θοδ. Λυμπερόπουλο.\nΤα ζευγάρια θα προκύψουν μετά\nαπό αυτή την αγωνιστική και θα\nορισθούν με απόφαση της ΕΠΣΚΙ


Αιμιλία Υψηλάντη: “Νιώθω πλέον πως ο χρόνος στενεύει” |\nΑιμιλία Υψηλάντη: “Νιώθω πλέον πως ο χρόνος στενεύει”\n5 May, 2022 - 12:30\nΔε θυμάμαι καθόλου ποια ήταν η πρώτη ταινία που είδα. Εικόνες μόνο, κάτι εξωτικά μέρη, και χρώματα. Τώρα αν είχαν οι ταινίες τότε χρώμα δε θυμάμαι, μπορεί να το έφτιαξα εγώ στο μυαλό μου… Δεν ξέρω. FRANCESCA GIAITZOGLOU – WATKINSON\nΗ σπουδαία ηθοποιός σε μία εφ όλης της ύλης συζήτηση στο Magazine.\nΤο ραντεβού μας με την Αιμιλία Υψηλάντη έχει οριστεί ένα ηλιόλουστο ανοιξιάτικο πρωνό στην οδό Ιπποκράτους, σε καφέ δίπλα στο θέατρο Ακροπόλ, το θέατρο που την έφερναν οι θείες της όταν ήταν μικρή. Την κοιτάζω που έρχεται από μακριά και μου κάνει τρομερή εντύπωση το πόσο όμορφη είναι παρά το γεγονός πως δεν υπάρχει πάνω της ίχνος μακιγιάζ. Δεν μπορώ να μην τη φέρω στο νου μου νεότερη, τότε που πρωταγωνιστούσε στον παλιό ελληνικό κινηματογράφο δίπλα στον Θανάση Βέγγο, τον Λάμπρο Κωνσταντάρα και τον Κώστα Βουτσά.\nΑφορμή της συνάντησής μας αυτη η “Κυρία Κλάιν” του Νίκολας Ράιτ, ένα θεατρικό έργο βασισμένο στη βιογραφία της βιεννέζας ψυχαναλύτριας Μέλανι Κλάιν, τη σημαντικότερη της Ευρώπης που έκανε πρωτοπόρες έρευνες στη νηπιακή και παιδική ψυχολογία και αμφισβήτησε έντονα τον Σίγκμουντ Φρόυντ του οποίου υπήρξε μαθήτρια. Στο έργο αυτό που σκηνοθετεί η Χρύσα Καψούλη, η Αιμιλία Υψηλάντη συναντά στη σκηνή του θεάτρου Αργώ τη Νατάσα Καλογρίδη και τη Σάρα Εσκενάζη.\nΚαθόμαστε αντικριστά και η συζήτηση ξεκινά αυτόματα, χωρίς ερωτήσεις. Άλλωστε όταν έχεις έναν ωραίο άνθρωπο απέναντί σου με κάποιο μαγικό τρόπο όλα λέγονται.\n“Είμαι ο άνθρωπος που παλεύω με τις ανημπόριες μου. Έχω μία πορεία που μου δίνει μία σιγουριά, αλλά εγώ δε θέλω να χρησιμοποιώ τις σιγουριές μου.” FRANCESCA GIAITZOGLOU – WATKINSON\nΜεγάλωσα στον Πύργο και στην Αμαλιάδα. Πιο πολύ στην Αμαλιάδα, εκεί πέρασα άλλωστε τα γυμνασιακά μου χρόνια και είχα μια μεγαλύτερη συναίσθηση των πραγμάτων. Ο μόνος δεσμός με τη μετέπειτα πορεία μου ήταν ο κινηματογραφος της πόλης, Για μένα ήταν το πιο σημαντικό σημείο. Η σχέση μου με τον κινηματογραφιτζή εκεί ήταν εκπληκτική, γιατί πάντα με έβαζε δωρεάν στις προβολές. Θυμάμαι πολύ καλά το τρεχαλητό μου για να ζητήσω την άδεια από τους γονείς να με αφήσουν να πάω. Αυτή ήταν η μεγαλύτερη χαρά.\nΔε θυμάμαι καθόλου ποια ήταν η πρώτη ταινία που είδα. Εικόνες μόνο, κάτι εξωτικά μέρη, και χρώματα. Τώρα αν είχαν οι ταινίες τότε χρώμα δε θυμάμαι, μπορεί να το έφτιαξα εγώ στο μυαλό μου… Δεν ξέρω.\nΣτο σπίτι μας είχαμε και ραδιόφωνο και πικάπ. Νοσταλγώ έντονα τα βράδια που πηγαίναμε να γλεντήσουμε σε διάφορα μαγαζιά της περιοχής. Ήταν τόσο ωραίο να βλέπεις ολόκληρες οικογένειες και μαζί τα μικρά παιδάκια. Εκεί, επικρατούσε το ευρωπαϊκό τραγούδι, το βαλς, το τανγκό και βέβαια το δημοτικό.\nΕίχαμε ένα μεγάλο σόι, ειχαμε αγκαλιές να ακουμπάμε. Είχα μια γιαγιά με εννιά παιδιά, ήμουν η πρωτότοκη, είχα ότι ήθελα. Όπου έβρισκα ένα ανάχωμα από τους γονείς, κατέφευγα στους θείους και τις θείες. Θυμάμαι τον ευατό μου μέσα στο χώμα σαν παιδί. Είχαμε ένα κτήμα στον Πύργο, πήγαινα στις κότες, στα μποστάνια, στα καρπούζια και στα πεπόνια. Η γη ήταν υπαρκτή. Το ίδιο και στην Αμαλιάδα, δεν υπήρχε άσφαλτος έξω από το σπίτι μου. Μόνο αυλές και χώμα.\n4 γενιές μαζί. Η Αιμιλία Υψηλάντη, η μητέρα της, η κόρη και η εγγονή της. ΠΡΟΣΩΠΙΚΟ ΑΡΧΕΙΟ ΑΙΜΙΛΙΑΣ ΥΨΗΛΑΝΤΗ\nΟ ΚΡΥΦΟΣ “ΤΕΛΕΥΤΑΙΟΣ ΠΕΙΡΑΣΜΟΣ”\nΑυτό το μεγάλωμα των ανθρώπων έχτισε κάποιες βάσεις. Μαζί και τα βιβλία, παρόλο που ένιωθα λίγο στερημένη. Στη βιβλιοθήκη των γονιών μου δεν υπήρχε παιδικό βιβλίο ούτε έπαιρνα περιοδικά που διάβαζαν τα άλλα παιδιά. Θυμάμαι πάρα πολύ καλά πως όταν ερχόντουσαν τα ψάρια, τα έφερνε ο πατέρας μου μέσα σε εφημερίδα. Και εγώ έπαιρνα την εφημερίδα να τη διαβάσω. Γιατί ο πατέρας μου τη διάβαζε στο καφενείο. Η μητέρα μου διάβαζε στα γαλλικά τα βιβλία της, η μισή της βιβλιοθήκη ήταν στα γαλλικά.\nΈτσι εγώ αντίκριζα στο ράφι τον Άγιο Αυγουστίνο και τον Τζιοβάνι Παπίνι. Θεολόγος βλέπεις ο πατέρας μου, θεολόγοι και οι συγγραφείς. Πιο προσιτοί όμως. Ο Παπίνι ήταν ο αγαπημένος μου.\nΉμουν όμως τυχερή. Γιατί είχα έναν θείο ναυτικό που οι θείες μου του έστελναν τόνους βιβλίων. Και όταν αυτά τα βιβλία επέστρεψαν, εγώ που ήμουν περίπου 10 ετών, τα διάβασα. Τότε γνώρισα τον Τολστόι, τον Πιτιγκρίλι, τον Μοράβια. Και ήταν τότε που η μητέρα μου μου έδωσε κρυφά από τον πατέρα μου τον “Τελευταίο Πειρασμό” -τότε δημιουργήθηκε και το θέμα με τον Καζαντζάκη στην Ελλάδα. Η μητέρα μου ήταν πάντα λίγο ανεξίθρησκη και ελεύθερο πνεύμα.\nΑπό μικρή ερχόμουν συχνά στις θείες μου στην Αθήνα. Με πήγαιναν στο Ακροπόλ και έβλεπα επιθεωρήσεις για να γελάσω και να δω θέαμα. Από εκεί θυμάμαι τα καλάθια με τα λουλούδια που κατέβαιναν και τη Ρένα Βλαχοπούλου. Δε με πήγαιναν στα πολύ καλά θέατρα της εποχής, στον Μυράτ ή στον Κουν -τότε άρχισε να γίνεται γνωστό το θέατρο Τέχνης.\nΉρθαμε για να μείνουμε μόνιμα στην πρωτεύουσα όταν ήμουν 16 ετών. Τη θεώρησα παράδεισο λόγω του καιρού της. Στη Δυτική Ελλάδα έβρεχε συνέχεια. ‘Ήμουν με τη μύτη κολλημένη στο παράθυρο μέχρι να σταματήσει η βροχή. Μας πότιζε κανονικά… Στην Αθήνα έριχνε μια μπόρα και αμέσως μετά έβγαινε ο ήλιος. Και αυτό με δένει ακόμη με αυτήν την πολη το πιστεύεις; Δεν μπορώ να μείνω μακριά.\nΉμουν και η πρώτη που φόρεσα μπικίνι σε ηλικία 16-17 χρόνων. Ο πατέρας μου με πήρε αγκαλιά και περπατήσαμε στην παραλία της Κουρούτας, όπου σηκώθηκε όλη η παραλία να με κοιτάξει. Μπικίνι τότε φορούσαν μόνο σε συγκεκριμένες παραλίες της Αθήνας.\nΟΙ ΓΟΝΕΙΣ ΣΑΣ ΗΤΑΝ ΑΥΣΤΗΡΟΙ;\nΟ πατέρας μου είχε μεγάλη διαφορά με τη μάνα μου, περίπου 20 χρόνια. Την αντιμετώπιζε σαν μία πολύ αξιόλογη γυναίκα και πίστευε πως έπρεπε να ξεφύγει από το να είναι μία απλή δασκάλα. Έτσι την “έσπρωξε” να σπουδάσει και μάλιστα στην Ελβετία, ενώ είχε τρία παιδιά στην επαρχία τη δεκαετία του ‘50. Όλη του η έγνοια ήταν η μόρφωση. Ακόμη και για εμάς τα παιδιά του, δεν τον ενδιέφερε να παντρευτούμε. Μόνο να μορφωθούμε.\nΚαι οι δύο μου γονείς ήταν άνθρωποι επαναστατικοί και ρηξικέλευθοι στην ουσία τους.\nΕμείς είδαμε τη μητερα μου να επιστρέφει στην Αμαλιάδα το ‘54 και να κατεβαίνει από το τραμ με χρωματιστή ομπρέλα, ξέρεις τι θα πει αυτό; Δεν υπήρχε άλλη ομπρέλα στην περιοχή πέρα από μαύρη. Και εμείς ήμασταν σε ένα σπίτι με κανόνες επαρχίας. Ήμουν εγώ το πρώτο κορίτσι που ανέβηκα σε ένα γυναικείο ποδήλατο. Μου το έφερε απ έξω η μητέρα μου. Και μάλιστα είχε και δίχτυ για να μην πιάνεται η φούστα μου. Ήμουν και η πρώτη που φόρεσα μπικίνι σε ηλικία 16-17 χρόνων. Ο πατέρας μου με πήρε αγκαλιά και περπατήσαμε στην παραλία της Κουρούτας, όπου σηκώθηκε όλη η παραλία να με κοιτάξει. Μπικίνι τότε φορούσαν μόνο σε συγκεκριμένες παραλίες της Αθήνας.\nΕίναι τρομερό πως οι άνθρωποι σε μερικά πράγματα είναι τόσο μπροστά και σε άλλα τόσο συντηρητικοί. Οι γονείς μου ήταν πολιτικά συντηρητικοί τυχαία. Στη διάρκεια του εμφυλίου κρυβόντουσαν από τους αντάρτες και από τους αριστερούς. Ο πατέρας μου ως θεολόγος ήταν κόκκινο πανί. Και αυτοί οι άνθρωποι με άκουσαν να λέω πως ήμουν υποψήφια με το ΚΚΕ. Αυτό δηλαδή ήταν μεγαλύτερο σοκ από το θέατρο.\nΉμουν και η πρώτη που φόρεσα μπικίνι σε ηλικία 16-17 χρόνων. Ο πατέρας μου με πήρε αγκαλιά και περπατήσαμε στην παραλία της Κουρούτας, όπου σηκώθηκε όλη η παραλία να με κοιτάξει.\nΤις σπουδές στις Πολιτικές Επιστήμες τις έκανα ως αντάλλαγμα για να σπουδάσω υποκριτική. Γιατί έπρεπε να πληρώσω τη σχολή και χρήματα δεν είχε. Και τότε η εργασία των κοριτσιών δεν συνηθιζόταν. Δεν υπήρχε περίπτωση δηλαδή να με αφήσουν οι γονείς μου να δουλέψω σαν σερβιτόρα. Ούτε και σε άλλα επαγγέλματα με άφηναν να μπω. Το παιδί τους έπρεπε μόνο να σπουδάζει. Πάρε ένα πτυχίο μου έλεγαν και μετά κάνε ότι θέλεις.\nΉλπιζαν βέβαια πως δε θα ασχοληθώ με το θέατρο. Γιατί το θέατρο δεν ήταν ποτέ μια απλή ιστορία. Ήταν άνθρωποι απόλυτα απελευθερωμένοι οι γονείς μου. Θυμάμαι ας πούμε πως όταν είχαμε μετακομίσει στην Αθήνα, κάποιοι γείτονες πήγαν και είπαν στη μητέρα μου πως “την κόρη σου κάθε βράδυ τη φέρνει και κάποιος άλλος στο σπίτι”. Και η μανα μου απλώς γέλασε.\nΔεν είχα λοιπόν “πρέπει”. Το “πρέπει” το έβαζα μόνη μου και μάλιστα υπερβολικά πολύ. Πίστευα πως πρέπει να τηρήσω αυτό το πρέπει της μικροαστικής οικογένειας.\nΌσο μεγαλώνω καταλαβαίνω πως το μεγάλο πρόβλημα που υπάρχει μόνιμα είναι οι σχέσεις των ανθρώπων με τους γονείς τους. Ό,τι και να συμβει σε πολιτικό και οικονομικό επίπεδο, ακόμη και αν γίνει πόλεμος, αν πέσει λοιμός, το πρόβλημα που τους κατατρύχει είναι η σχέση με τους γονείς τους. Αυτή η εξάρτηση, πως ζητάμε από τον γονιο να μας προστατεύει διαρκώς. Και σαν παιδιά πέρα από το ότι απαιτούμε τα πάντα, τους κατασπαράζουμε κυριολεκτικά, δεν έχουμε συμπόνια. Εστιάζουμε μόνο στα αρνητικά και δε βλέπουμε την πορεία τους, τον δικό τους αγώνα, τη δική τους πάλη. Αυτά αρχίζουμε να τα συνειδητοποιούμε όταν πια όταν μεγαλώσει πολύ ο γονιός και γίνει ανήμπορος. Τότε τον συμπονούμε. Μέχρι τότε τον αντιμαχόμαστε. Γιατί; Γιατί ασκεί μια εξουσία.\nΗ Αιμιλία Υψηλάντη με την κόρη της Μαρίνα\nΠρέπει να λύνει κανείς τα προβλήματα με τους γονείς του όταν οι γονείς του είναι εν ζωή…Γιατί δε λύνονται εύκολα.\nΠολλές φορές νιώθω πως θα έδινα τα πάντα για να τους έχω έστω και ένα λεπτό. Είναι εκπληκτικό που ακόμη και σήμερα, η υπέρτατη εξουσία είναι αυτή των γονιών. Αυτή η συμφιλίωση του ανθρώπου με τους γεννήτορες, είναι πολύ σημαντικό πράγμα για να μπορέσει κάποιος να προχωρήσει προς τον θάνατο, τον δικό του θάνατο. Γιατί αυτή οδηγεί στην αποδοχή του τι είσαι εσύ.\nΞέρεις ποια είναι η δική μου πορεία ζωής; Η διαρκής εργασία και έγνοια για το αύριο. Που αυτό δεν επιτρέπει στα φαντάσματα του παρελθόντος να με απασχολούν. Εμαι 80 χρόνων και έλεγα στον άντρα μου πρόσφατα, πως έχω την εγγονή μου και πρέπει να της δώσω ότι μπορώ. Νιώθω πως ο χρόνος στενεύει και είμαι τυχερή γιατί μόλις τα 2-3 τελευταία χρόνια άρχισα να το νιώθω. Είναι που πλέον δεν έχω αυτό το καταπληκτικό που έχει η νεότητα. Το άπειρο του χρόνου. Τουλάχιστον έτσι το νιώθει. Ο θάνατος είναι γι αυτούς πολύ μακριά. Αυτό το ότι έχεις όλες τις δυνατότητες μπροστά σου, να κάνεις ότι θέλεις είναι το πιο φοβερό. Το μεγάλο πρόβλημα είναι ο φόβος του θανάτου και η σωματική μας κατάσταση…\nΕίμαι ο άνθρωπος που παλεύω με τις ανημπόριες μου. Έχω μία πορεία που μου δίνει μία σιγουριά, αλλά εγώ δε θέλω να χρησιμοποιώ τις σιγουριές μου.\nΕσείς πώς αντιμετωπίζετε τις φοβίες σας; Κάνω κάποια κενά. Το καλοκαίρι, δεν κάνω τίποτα. Και πολλή λογοτεχνία. Αυτό είναι μία φυγή από την πραγματικότητα. Και η θάλασσα. Για μένα η ευτυχία της ζωή είναι η θάλασσα. Πάντα τα καλοκαίρια ήμουν μέσα στο νερό…\nΥπάρχει ένας μηχανισμός επιβίωσης μέσα στον κάθε άνθρωπο. Να τώρα βλέπω τις κουτσουπιές απέναντι (στην οδό Ιπποκράτους που πίνουμε καφέ, έχει πολλές ανθισμένες κουτσουπιές) και με πληγώνει που δεν μπορώ να πάω στην Ολυμπία τώρα που είναι γεμάτη κουτσουπιές. Όταν περιηγείσαι μέσα στον αρχαιολοικό χώρο αυτήν την περίοδο είναι κανονική μαγεία. Πρέπει να κάνω στον εαυτό μου αυτό το δώρο, να περπατήσω εκεί. Αυτήν την ευτυχία μπορεί να την κουβαλά όλο τον χρόνο και ανακαλώντας την να παίρνει δύναμη και παρηγοριά. Να αντιμετωπίζει κάθε πρόβλημα της ζωής του ανακαλώντας αυτήν την ευλογία. Αν και είμαι άνθρωπος της πόλης, την εισπράττω τη φύση. Τη σέβομαι.\nΗ ΚΥΡΙΑ ΚΛΑΪΝ…\nΗ σχέση μάνας- κόρης είναι ό,τι πιο σημαντικό. Αυτή δεν μπορεί να αντικατασταθεί από κανέναν άλλο. Όλοι ζητάμε τη μάνα μας. Με τις γυναίκες νομίζω είναι πιο έντονο ακόμη και από τους άντρες. Τον πατέρα σου μπορεί να τον θυμάσαι, είναι άλλο σύμβολο, άλλη σχέση. Τη μάνα όμως τη ζητάς. Είναι μία σχέση μυρωδιάς. Πιστεύεις πως τη μητερα μου ακόμη πριν από 10 χρόνια ακόμη τη μύριζα; Μου είχε μείνει η μυρωδιά του κόρφου της. Η μυρωδιά που θυμόμουν σαν παιδί. Η όσφρηση ξέρεις είναι μία αίσθηση που δεν την πολυλογαριάζουμε.\nΤα θέματα μάνας – κόρης θέτει η κυρία Κλάιν. Ήταν ψυχαναλύτρια και πολύ σημαντική προσωπικότητα. Αν τη δεις σε φωτογραφίες ήταν κοντή, λίγο σαν κυριούλα. Δεν έμοιαζε με τις χειραφετημένες γυναίκες εκείνης της εποχής. Ασχολήθηκε με το παιδί και με το τι κουβαλά από τη σχέση του με τον μαστό. Και επίσης με το πως λειτουργεί το φαντασιακό του σε σχέση με τον μαστό. Γιατί το παιδί θέλει τον μαστό δικό του. Και σαν βρέφος δεν μπορεί να διαχωρίσει τον εαυτό του από αυτόν. Γι΄αυτό και όταν αποκόπτεται από αυτόν αισθάνεται μίσος. Η Κλάιν προσπάθησε να δει αυτόν τον τομέα σε σχέση με το τι κουβαλά ο άνθρωπος και πώς το βρίσκει στη ζωή του μετά.\nΚι είναι φοβερό πώς με την κόρη της που, επίσης είναι ψυχαναλύτρια, έχουν την κλασική σχέση μητέρας- κόρης. Δεν μπορεί δηλαδή η κόρη της να αποδεχτεί πως τη μητέρα μας και τη μισούμε και την αγαπάμε. Θα περάσει έτσι μια βραδιά σύγκρουσης μαζί της.\nΣκηνή από την κυρία Κλάιν στο θέατρο Αργώ. Η Αιμιλια Υψηλάντη με τη Νατάσα Καλογρίδη\nΗ Κλάιν χρησιμοποίησε τα παιδιά της ως μελετήτρια σαν “πειραματόζωα”. Γιατί έπρεπε να κάνει μελέτες. Ήταν γυναίκα ψυχαναλύτρια και ήθελε να γίνει επιστημόνισσα. Πιστεύεις πως τότε μπορούσε να κάνει στατιστικές και κλινικές μελέτες; Πού θα έκανε την πρώτη της μελέτη, αν όχι στα παιδιά της; Αργότερα θα κάνει και κανονικές μελέτες, αλλά θα είναι ήδη γνωστή. Είχε αναγνωριστεί.\nΗ σύγκρουση, λοιπον, που φέρνει στην επιφάνεια τα προβλήματα της εξάρτησης, στην πραγματικότητα γίνεται με αφορμή αυτό το γεγονός. Της λέει μάλιστα “με χρησιμοποίησες, ενώ θα έπρεπε να ήσουν μόνο μάνα, ήσουν ταυτόχρονα και ψυχαναλύτρια, και μου στέρησες τον παράδεισο της πλήρους αγαπης”.\nΓιατί η Κλάιν έβαζε τα πράγματα στη σειρά στην κόρη της, την εξέταζε. Εγώ ωστόσο την καταλαβαίνω την Κλάιν. Και η μητέρα μου είχε γράψει ένα μικρό βιβλίο ψυχανάλυσης κάνοντας πειραματόζωο την εγγονή της, την κόρη μου δηλαδή. Έπρεπε να βγάλει το κεφάλι της έξω από το νερό για να προχωρήσει. Λέει κάπου η Κλάιν “ήμουν μία θυμωμένη νοικοκυρά, που έβγαινα μέχρι το πάρκο και επέστρεφα και για να αποδείξω πόσο καταπληκτική μαμά ήμουν μαγείρευα δείπνο με πέντε πιάτα. Και δραπέτευσα, τα έσπασα όλα, χώρισα και πήρα τα παιδιά και είπα με εσάς θα μελετήσω για να προχωρήσω την επιστήμη μου”.\nΤο παιδί όμως αυτό δεν το αντέχει. Και έχουν και οι δύο δίκιο. Και το τραγικό αυτή ακριβώς τη στιγμή δημιουργείται. Όταν υπάρχουν δύο δίκια και δύο άνθρωποι που τα υποστηρίζουν. Έτσι έρχεται η σύγκρουση λοιπον. Και λύνεται στην παρούσα με την αποδοχή του μίσους. Να βγάλω αυτά που έχω από μέσα μου, να τα πω και να προχωρήσω τη ζωή μου μετά σαν ενήλικας.\nΑναρωτιέται η Κλάιν, “γιατί δεν μπορούμε να έχουμε μία συνετή ενάρετη φιλία μάνας και κόρης;”. Αυτό δεν είναι εύκολο ούτε και σε πολύ μεγάλες ηλικίες. Η ισότιμη σχέση είναι πολύ δύσκολη με τον γονέα. Βασικά είναι αδύνατη. Εγώ που πολλές φορές νιώθω πως είμαι φίλη με την κόρη μου, δεν είμαι. Το μπερδεύουμε, γιατί τα παιδιά εκμυστηρεύονται κάποια πράγματα στους γονείς που δεν το έκαναν παλιά. Όμως αυτό δεν κάνει τη σχέση φιλική. Όπως και στις φιλίες ενός άνδρα και μίας γυναίκας υποβόσκει σχεδόν πάντα το ερωτικό στοιχείο.\nΕσείς μπήκατε ποτέ σε ρόλο νοικοκυράς; Κάποια στιγμή στην αρχή πριν αρχίσω να εξασκώ το επάγγελμα του ηθοποιού, εκεί στο μεταίχμιο μετά τις σπουδές μου γράφτηκε στην ταυτότητα μου το “οικιακά” και ήθελα να αυτοκτονήσω.\nΈχετε κοινά σημεία με την Κλάιν; Η σχέση με την κόρη μου επειδή είχα χωρίσει και ζούσαμε οι δυο μας είναι μία σχέση φοβερής εξάρτησης. Και αυτό πρέπει κάποια στιγμή να το λύσουμε γιατί πια έχουμε μεγαλώσει. Μπορεί να με κάνει οποιαδήποτε στιγμή ό,τι θέλει. Δεν ξέρω κι εμείς όμως πόσο θέλουμε να απεξαρτηθούμε από τα παιδιά μας. Και η Κλάιν όταν καταλαβαίνει ακριβώς τι πρέπει να κάνει για να απεξαρτηθεί η κόρη της, καταρρέει.\nΤα χρησιμοποιούμε και εμείς τα παιδιά μας, τους ρουφάμε το αίμα, ζούμε μέσα από αυτά. Εμένα ας πούμε ακόμη και αν πάει η κόρη μου στην Ανταρκτική ο ομφάλιος λώρος θα είναι εδώ. Δεν έχει σημασία ούτε πόσο βλέπεις το παιδί ούτε πόσο μιλάς.\nΗ σχέση όμως με το εγγόνι είναι πιο ανοιχτή. Ο ρόλος της γιαγιάς είναι πολύ ωραίος. Της μάνας είναι άχαρος. Η μάνα υποφέρει. Πρέπει να γίνεται και κακιά. Αυτή είναι και η δική μου μεγάλη χαρά. Να μεταδίδω στην εγγονή μου τις εμπειρίες μου. Οι δικοί μας γονείς μάς άφηναν μέσα στα σκοτάδια. Εγώ έχω τη χαρά του δασκάλου. Μπορώ να κάτσω και να πω μια ιστορία στη μικρή και να της δώσω κάποια εφόδια να προχωρήσει. Θέλω επίσης να την οπλίσω με αναμνήσεις. Όταν φύγω δηλαδή από τη ζωή να έχει τη μνήμη της γιαγιάς. Εγώ έχω την εσάρπα της γιαγιάς μου ακόμη και τη φοράω καμιά φορά. Η γιαγιά λειτουργεί προστατευτικά. Τη νιώθεις σαν προστατευτικό πέπλο.\nΗ εγγονή μου έχει χάσει τον πατέρα της νέο. Έχω την ανάγκη να είμαι δίπλα της, να τη στηρίζω. Έχω μια αίσθηση προστασίας. Ακόμη και όταν φύγω θέλω να μείνει αυτό σαν αίσθηση.\nΗ Αιμιλία Υψηλάντη με την εγγονή της Άρτεμη ΠΡΟΣΩΠΙΚΟ ΑΡΧΕΙΟ ΑΙΜΙΛΙΑΣ ΥΨΗΛΑΝΤΗ\nΔεν πιστεύω πως υπάρχουν άνθρωποι που δεν κάνουν συμβιβασμούς. Ας πούμε αποφάσισα να είμαι με έναν σύντροφο, επειδή τον αγαπώ και θα κάνω συμβιβασμούς για να είμαι μαζί του. Και εγώ είμαι άνθρωπος της νύχτας και του έξω, θέλω να πηγαίνω κάθε μέρα θέατρο. Ο άνδρας μου είναι άνθρωπος του σπιτιού, δε θέλει να βγαίνει έξω. Γι΄αυτό πάω θέατρο μία φορά τον μήνα. Κι εκείνος κάνει τους αντίστοιχους συμβιβασμούς. Οι συμβιβασμοί είναι μέσα στις σχέσεις. Όταν είσαι ερωτευμένος κάνεις πράγματα που νομίζεις πως είναι και δική σου απόφαση, ενώ δεν είναι. Εγώ έχω αλλάξει τα γούστα μου, τρώω ακόμη κι άλλα φαγητά από αυτά που μου αρέσουν. Αλλάζεις τα πάντα κάτω από κάποιες καταστάσεις.\nΝιώθω πως από μία ηλικία και μετά παίζω καλές άμυνες. Άμυνες ύπαρξης για να υπάρχω μέσα από το επάγγελμά μου.\nΟ συμβιβασμός πρέπει να είναι όμως και έλλογος. Στη δουλειά ας πούμε γίνεται να μην κάνεις συμβιβασμούς; Εγώ είμαι λίγο άτεγκτη, θέλω συγκεκριμένο ήθος από τους ανθρώπους που συνεργάζομαι. Καταλήγω, ομως, πως τελικά εμένα με ενδιαφέρει μόνο το τι γίνεται στη σκηνή. Και αν εκεί γίνονται όλα καλά, θα προσπαθήσω να συμβιβαστώ με όλα όσα κουβαλάει πάνω του ο κάθε άνθρωπος που είναι στην ομάδα μου.\nΠώς είναι να έχετε στα 80 έναν θέατρο; Νομίζω είστε πλέον μόνο εσείς και η Μπέττυ Αρβανίτη. Όντως είμαστε οι δυο μας. Εγώ μάλιστα φέτος ανέβασα και έπαιξα σε τρία έργα (Υποχώρηση από τη Μόσχα, Τρωίλο και Χρυσηίδα και τώρα την κυρία Κλάιν). Το έχω ξανακάνει αυτό στο παρελθόν. Νιώθω όπως λένε όλοι οι ποδοσφαιριστές πως “έχω χάσει πολλούς αγώνες και προσπαθώ έστω και στα γεράματα να τους αναπληρώσω”.\nΜπορεί κάποιος να μου αραδιάσει τι έχω κάνει στη ζωή μου, να τα ακούσω και να του πω “εγώ όμως νιώθω πως πρέπει να ξαναζήσω, πως έχω πολλά ελλείμματα”. Ελλείμματα έχουμε όλοι, ποιος μπορεί να νιώθει σπουδαίος;\nΕίμαι ο άνθρωπος που παλεύω με τις ανημπόριες μου. Έχω μία πορεία που μου δίνει μία σιγουριά, αλλά εγώ δε θέλω να χρησιμοποιώ τις σιγουριές μου. Θέλω μία πρόκληση, να εξερευνήσω κάτι καινούριο στηριζόμενη πάντα στις αποσκευές μου. Θέλω να ανακαλύψω κάτι. Στην ουσία τον εαυτό μου θέλω να ανακαλύψω, να κάνω μία ρωγμή μέσα μου και να λυτρωθώ μέσα από την Τέχνη. Όποιος νιώθει επαρκής δεν μπορεί να είναι καλλιτέχνης νομίζω.\nΔεν ειμαι κομματικά οργανωμένη πλέον από επιλογή μου, όμως όταν βλέπω σήμερα νέα παιδιά, πάντα ρωτώ αν έχουν μπει σε οργάνωση.\nΕσείς νιώθετε πως εχετε αναγνωριστεί; Έγινα γνωστή από την τηλεόραση και τον κινηματογράφο. Το πανί με ευνοούσε πάντα. Τότε γινόσουν πρωταγωνίστρια εν μία νυκτί με ένα ωραίο φωτεινό πλάνο. Και εγώ ήμουν η συνοδός στις ταινίες του Βουτσά και του Κωνσταντάρα.\nΟ πολύς κόσμος με είδε φέτος στην Καρτ Ποστάλ στην ΕΡΤ, είχε και καιρό να με δει σε κάτι τέτοιο και εντυπωσιάστηκε. Και πάλι είπα κάποια λόγια, δεν ήταν αυτό κάτι δύσκολο για μένα. Το θέατρο όμως, το να ανεβαίνεις στη σκηνή κάθε βράδυ είναι κάτι άλλο. Το να περπατήσω από τη μία άκρη της σκηνής στην άλλη είναι πιο δύσκολο από το να κάνω 500 ρόλους στην τηλεόραση.\nΝιώθω πως από μία ηλικία και μετά παίζω καλές άμυνες. Άμυνες ύπαρξης, για να υπάρχω και για να υπάρχω μέσα από το επάγγελμά μου. Καθορίζομαι πολύ από το ότι είμαι ηθοποιός.\nΠαράλληλα είμαι πολιτικό ον και η μεγαλύτερη ενημέρωσή μου είναι πιο πολύ στην πολιτική παρά στο θέατρο. Το κέντρο μου είναι το θέατρο όμως. Το θέμα της επικοινωνίας και της ομάδας είναι το πιο σημαντικό σε έναν ηθοποιό. Και εγώ ενώ κατά βάση είμαι μοναχικό όν και γι αυτό νοσταλγώ την ομάδα. Ο νομάς μας ακολουθεί΄, είναι μέσα μας. Και εμένα μου αρέσει να δημιουργώ οικογένειες στο θέατρο. Πολλές φορές λέω στους ηθοποιούς πως είμαστε σαν μία τρομοκρατική ομάδα που πάει να βάλει μία βόμβα.\nΟφείλω πολλά στο ΚΚΕ γιατί μέσα από την προσήλωση μου σ αυτό ανακάλυψα πολλά για τον εαυτό μου για τους ανθρώπους και για την πολη μου. Είδα τι θα πει υπηρετώ. Εμένα μου αρέσουν οι εγκλεισμοί. Η απόλυτη ελευθερία δεν κάνει καλό σε κανέναν. Πιστεύω πως τα δεσμά δε μου τη μειώνουν, την κάνουν μεγαλύτερη. Οι εν γνώσει σου περιορισμοί είναι πολύ σημαντικοί για να απελευθερωθείς και να πας παραπέρα.\nΕίμαι λοιπόν ευγνώμων στο Κόμμα. Ότι διαφωνω με πάρα πολλά πράγματα είναι δεδομένο γιατί δεν είμαι ακόμη εκεί. Αυτό πληγώνει παλιούς μου συντρόφους, αλλά αυτό δε σημαίνει πως δεν έχω ανθρώπους εκεί που συνδιαλέγομαι και εκτιμώ.\nΔεν ειμαι οργανωμένη πλέον από επιλογή μου, όμως όταν βλέπω σήμερα νέα παιδιά, πάντα ρωτώ αν έχουν μπει σε οργάνωση. Αυτός ο οποίος έχει περάσει από μία κομματική οργάνωση ξέρω πως ακολουθεί κάποιες αρχες και πως θα έχω ένα επίπεδο επικοινωνίας και συνεννόησης μαζί του. Ξέρει τι θα πει ιεραρχία. Πολλά παιδιά έρχονται στο θέατρο και μου λένε “γεια σου Αιμιλία”. Αυτό μόνο αρκεί…\nΔεν καταλαβαινουν επίσης πως όταν εγώ σκουπίζω το θέατρο, πρέπει και αυτά να σκουπίζουν τη σκηνή τους. Από το θέατρό μου ξέρεις έχουν περάσει 300 περίπου ηθοποιοί και με εχουν δει και οι 300 να σκουπίζω. Και από αυτούς μόνο ένα αγόρι μου πήρε τη σκούπα από το χέρι και μου είπε “Όχι, εγώ θα σκουπίσω”. Ένα μόνο αγόρι.\nΗμέρες και ώρες παραστάσεων: Πέμπτη, Παρασκευή, Σάββατο στις 21:00 & Κυριακή στις 19:00/Διάρκεια παράστασης: 100’/Θέατρο ΑΡΓΩ: Ελευσινίων 15, Μεταξουργείο, Τηλ.: 2105201684


Μύρισε ψήφους ο Άδωνις Γεωργιάδης | Έθνος\nΜύρισε ψήφους ο Άδωνις Γεωργιάδης\nΑΠΟΨΕΙΣ 17.04.2019 14:35\nΜύρισε ψήφους και κατέφθασε\nΟ λόγος για τον Aδωνι Γεωργιάδη. ∆υο µέρες τώρα συζητιέται στην επιτροπή της Βουλής το νοµοσχέδιο του υπουργείου Αµυνας. Πού τον χάνεις, πού τον βρίσκεις, εκεί. Να τσακώνεται µε όλο τον κόσµο. Οπως διαπίστωσα, έχει καταφέρει τα τελευταία 24ωρα να προκαλέσει τις αντιδράσεις όλων των βουλευτών του ΣΥΡΙΖΑ. Να ανταλλάξει κουβέντες µε τη Λιάνα Κανέλλη. Να επιτεθεί προσωπικά στον υπουργό Αµυνας Ευάγγελο Αποστολάκη.\nΚαι όλα αυτά µιλώντας ελάχιστα για το ίδιο το νοµοσχέδιο. ∆ηλαδή αυτό που υποτίθεται ότι είναι η δουλειά της επιτροπής. ∆εν ξέρω τι λέτε εσείς, αλλά είναι κάτι παραπάνω από προφανές ότι δεν ήταν αυτός ο στόχος του αντιπροέδρου της Νέας ∆ηµοκρατίας, δηλαδή να συµβάλει στη συζήτηση. Θέλησε απλώς να κάνει αισθητή την παρουσία του σε ένα νοµοθέτηµα που ενδιαφέρει αντικειµενικά τα στελέχη των Ενόπλων ∆υνάµεων. ∆ηλαδή έναν χώρο στον οποίο θεωρεί πως διαθέτει πολιτικό ακροατήριο: Στρατιωτικοί, πρώην στρατιωτικοί, έφεδροι των Ειδικών ∆υνάµεων και όλα τα σχετικά. Ετσι, λοιπόν, ο Αδωνις Γεωργιάδης κατέθεσε κάποιες δικές του εκτιµήσεις. Οπως αυτή που λέει ότι ο ΣΥΡΙΖΑ «διαχρονικά δεν συµπαθούσε, να το πω ευγενικά, ούτε τη στολή, ούτε τις Ενοπλες ∆υνάµεις, ούτε τα Σώµατα Ασφαλείας».\nΕτσι -ο ΣΥΡΙΖΑ πάντα- «υποσχέ θηκε στους ψηφοφόρους του ότι αν ποτέ κυβερνήσει θα µπορέσουν να βλάψουν σοβαρά τις Ενοπλες ∆υνάµεις». Μάλιστα, κατηγόρησε την ηγεσία του υπουργείου ότι «στέλνετε µήνυµα στους νέους αυτής της χώρας “µην είσαι κορόιδο, θα δηλώσεις ψυχιατρικά προβλήµατα, θα αποφύγεις τη στρατιωτική θητεία”». Η Νέα ∆ηµοκρατία διαφωνεί, βεβαίως, µε το νοµοσχέδιο.\nΟµως η σκέψη περί ενός καταχθόνιου σχεδίου του ΣΥΡΙΖΑ -µάλιστα πριν γίνει κυβέρνηση-, ώστε να καταστρέψει εκ των έσω το στράτευµα, δεν αποτελεί επιχείρηµά της. Τουλάχιστον δεν το ανέφερε κανένας από τους επίσηµους εισηγητές της αξιωµατικής αντιπολίτευσης. Αρα µάλλον είναι αποκλειστικά η εκτίµηση του αντιπροέδρου της. Επίσης, όµως, είναι µια άποψη και αντίληψη που απαντάται πολύ συχνά στους χώρους οι οποίοι βρίσκονται δεξιότερα της Νέας ∆ηµοκρατίας.\nΣυµπεριλαµβανοµένης και της Χρυσής Αυγής. Τελευταία, ανάλογες νύξεις έχει κάνει και ο πρώην υπουργός Αµυνας Πάνος Καµµένος, αν και τις απέδωσε σε ένα συγκεκριµένο τµήµα του ΣΥΡΙΖΑ. Προφανώς στους ψηφοφόρους αυτών των χώρων και αυτών των κοµµάτων «στόχευσε» ο Αδωνις Γεωργιάδης µε τις παρεµβάσεις του.\nΟι παράξενες νύχτες του Αδώνιδος\nΤα ψέματα της κυβέρνησης που σκοτώνουν\nΤελικά, κ. Γεωργιάδη, μπορεί να επιβιώσει κάποιος με 200 ευρώ τον μήνα;\nΌταν η Γιάννα Αγγελοπούλου ήταν «Μίστερ Μπιν, Ιονέσκο, Πιραντέλο» (vid)


"Άργησες πολύ" - Δείτε το νέο συγκλονιστικό κλιπ του Γιώργου Σαμπάνη με τη συμμετοχή του Παραολυμπιονίκη Αντώνη Τσαπατάκη\n“Άργησες πολύ” – Το 5ο κατά σειρά single του Γιώργου Σαμπάνη από το δίσκο “Μόνο εξ’ επαφής” οπτικοποιήθηκε.\nΜετά από ένα τραγικό δυστύχημα, ένας πρωταθλητής κολύμβησης χάνει τον πιο πολύτιμο φίλο του και την κίνηση στα κάτω άκρα. Πρωταγωνιστής στο κλιπ είναι ο Παραολυμπιονίκης Αντώνης Τσαπατάκης.\nΤους στίχους στο τραγούδι υπογράφει η Ελεάνα Βραχάλη, τη μουσική ο Γιώργος Σαμπάνης ενώ τη σκηνοθεσία επιμελήθηκε ο Γιάννης Δημολίτσας.\nΤο “Άργησες πολύ” κυκλοφορεί στον πλατινένιο δίσκο “Μόνο εξ’ επαφής” από την Cobalt Music.\n2016Cobalt Musicofficial video clipΆργησες πολύΓιώργος ΣαμπάνηςΜόνο Εξ' Επαφήςνέο βίντεο κλιπ


Το junk food «σκοτώνει» την όρεξη για οτιδήποτε υγιεινό - HealthNews\nΤο junk food «σκοτώνει» την όρεξη για οτιδήποτε υγιεινό\nΑν το καθημερινό σας διαιτολόγιο αποτελείται από χάμπουργκερ, πατάτες τηγανητές, γλυκά, σοκολάτες και κάθε είδους λιπαρά που κυκλοφορούν στην αγορά, δεν πρέπει να\nαναρωτιέστε για ποιο λόγο δε μπορείτε να ελέγξετε το βάρος σας.Σύμφωνα με μια αυστραλιανή έρευνα, το junk food όχι μόνο παχαίνει, αλλά «σκοτώνει» και οποιαδήποτε επιθυμία για μια υγιεινή και ισορροπημένη διατροφή.\nΕρευνητές από το πανεπιστήμιο της Νέας Νότιας Ουαλίας, πιστεύουν ότι τα ευρήματά τους μπορεί να εξηγούν πώς η υπερβολική κατανάλωση μη υγιεινών τροφίμων μπορεί να αλλάξει τη συμπεριφορά ενός ατόμου, να μειώσει τον αυτοέλεγχό του και να οδηγήσει στην υπερφαγία και την παχυσαρκία.\nΗ καθηγήτρια Margaret Morris δήλωσε στη Daily Mail: «Το ενδιαφέρον με αυτά τα ευρήματα είναι, ότι αν το ίδιο συμβεί στους ανθρώπους, η κατανάλωση junk food μπορεί να επηρεάζει τις αποκρίσεις στα σήματα που σχετίζονται με τις ανταμοιβές των τροφίμων».\nΗ ομάδα των ερευνητών δίδαξε νεαρά, αρσενικά ποντίκια να συνδέουν το καθένα από δύο διαφορετικά ηχητικά ερεθίσματα με ζαχαρούχο νερό, που είχε γεύση κεράσι και σταφύλι.\nΟι αρουραίοι που τρέφονταν με υγιεινή διατροφή είχαν σταματήσει να ανταποκρίνονται σε ερεθίσματα που συνδέονταν με τη γεύση, που είχαν καταναλώσει σε υπερβολικό βαθμό.\nΑυτός ο έμφυτος μηχανισμός, διαδεδομένος στα ζώα, προστατεύει από την υπερκατανάλωση τροφής και βοηθά στην προώθηση μια υγιεινής, ισορροπημένης διατροφής.\nΟι ερευνητές παρατήρησαν ότι μετά από δύο εβδομάδες, τα ποντίκια είχαν αυξήσει το βάρος τους κατά 10% και ότι άρχισαν να μην ενδιαφέρονται για τις υγιεινές επιλογές.\nΚατέληξαν στο συμπέρασμα ότι το πρόχειρο φαγητό προκαλεί μόνιμες αλλαγές στα τμήματα του κυκλώματος ανταμοιβής του εγκεφάλου των αρουραίων, συμπεριλαμβανομένου του προμετωπιαίου φλοιού, μια περιοχή του εγκεφάλου που είναι υπεύθυνη για τη λήψη αποφάσεων.\nΤα συμπεράσματα δημοσιεύτηκαν στο επιστημονικό περιοδικό Frontiers in Psychology.\nΠροηγούμενο άρθροΓιατροί χωρίς Σύνορα: η διεθνής κοινότητα χάνει τη μάχη με τον Ebola\nΕπόμενο άρθροΣτην Κατερίνη η Παπακώστα, για τα εγκαίνια νέας Ψυχιατρικής Κλινικής του νοσοκομείου


ΜΟΣΧΑ - Ταξιδιωτικός οδηγός | TravelPlorer\nΑΓΙΑ ΠΕΤΡΟΥΠΟΛΗ 19424 επισκέψεις\nΕπιπλέον προορισμοί από τον χρήστη nodas\nΤαξιδιωτικός oδηγός για ΜΟΣΧΑ\nπροστέθηκε από nodas ,ηλικία 43\nΔες τις πιο φθηνές τιμές ξενοδοχείων για ΜΟΣΧΑ. Σύγκρινε τιμές από τις καλύτερες ταξιδιωτικές ιστοσελίδες και βρες τη φθηνότερη τιμή.\nΗ Μόσχα είναι η πρωτεύουσα της σημερινής Ρωσίας με 13 εκατομμύρια κατοίκους και η μεγαλύτερη πόλη της Ευρώπης. Είναι χτισμένη κατά μήκος του ποταμού Μόσχοβα\nΦυσικά αεροπορικώς σε ένα από τα διεθνή αεροδρόμια της πόλης, ανάλογα με την εταιρία που πετάτε. Όποιο και αν είναι το αεροδρόμιο, φροντίστε να κλείσετε εκ των προτέρων το μεταφορικό μέσο που θα σας πάει στο ξενοδοχείο σας. Μπαίνοντας στα sites των αεροδρομίων υπάρχουν οι συνεργαζόμενες εταιρίες μεταφοράς που μπορεί κάποιος να χρησιμοποιήσει πληρώνοντας 30-50 ευρώ. Οι εταιρίες αυτές διαθέτουν γκισέ και στα αεροδρόμια αν είστε άνθρωπος της τελευταίας στιγμής, ωστόσο έτσι θα το πληρώσετε λίγο πιο ακριβό. Κάποια αεροδρόμια διαθέτουν σύνδεση με τρένο όπως το Domodedovo που συνδέεται με το Aeroexpress Train με αφετηρία το σταθμό Paveletsky. Το ταξίδι κρατάει περίπου 40 λεπτά και κοστίζει 300 ρούβλια. Τα τρένα αναχωρούν κάθε μια ώρα το διάστημα 06:00-23:30 αλλά τις ώρες αιχμής τα δρομολόγια διπλασιάζονται και αναχωρούν κάθε μισή ώρα\nΟ προσανατολισμός στην πόλη είναι εύκολος χάρη στα Ring Roads που τη διατρέχουν σε διάφορες αποστάσεις από το κέντρο της πόλης. Τα δακτυλίδια αυτά ακολουθούν κατά κάποιο τρόπο τα παλαιά τείχη που προστάτευαν την πόλη από τους εχθρούς. Ο καλύτερος ωστόσο τρόπος για να εξερευνήσετε τη Μόσχα είναι το μετρό. Το εισιτήριο δεν εξαρτάται από τη διάρκεια του ταξιδιού και κοστίζει 26 ρούβλια (περίπου μισό ευρώ). Εισιτήρια πωλούνται σε περίπτερα εντός των σταθμών ή σε μηχανήματα αυτόματης πώλησης, πάλι εντός των σταθμών. Αποφύγετε να αγοράσετε εισιτήριο από κάποιο ιδιώτη αφού συχνά είναι ψεύτικο. Αν θέλετε να αποφύγετε ουρές στα εκδοτήρια μπορείτε να αγοράσετε κάρτα διαδρομών (RFID) για 5, 10, 20 ή 60 ταξίδια (10 στα 200 ρούβλια) που ισχύει για 45 ημέρες, ή μια μηνιαία κάρτα για μέχρι 70 διαδρομές. Ημερήσιο εισιτήριο δεν υπάρχει. Οι ώρες λειτουργίας του μετρό είναι από τις 05:30 μέχρι τις 01:00 μετά τα μεσάνυχτα. Αν τώρα δεν σας βολεύει το μετρό ή δεν σας αρέσουν τα υπόγεια μπορείτε να χρησιμοποιήσετε το λεωφορείο, το τραμ ή κάποιο ταξί. Συνήθως έξω από τους σταθμούς μετρό υπάρχει και μια αφετηρία λεωφορείων για τις γύρω περιοχές. Αν πάρετε ταξί να ξέρετε ότι μπορείτε να διαπραγματευτείτε την τιμή της διαδρομής. Κάντε το πριν ξεκινήσει γιατί μετά θα είναι αργά!\nΤο νόμισμα της Ρωσίας είναι το ρούβλι. Κάποιοι δέχονται απευθείας ευρώ ή δολάριο, τα ρέστα όμως θα είναι σε ρούβλια με χαμένο όπως καταλαβαίνετε εσάς! Φροντίστε λοιπόν να έχετε μαζί σας το απαραίτητο συνάλλαγμα για τις συναλλαγές σας. Πιστωτική κάρτα μπορείτε να χρησιμοποιήσετε, ωστόσο η χρήση της δεν είναι ευρέως διαδεδομένη με αποτέλεσμα να υπάρχουν πολλές περιπτώσεις μικρών κυρίως καταστημάτων που δεν έχουν την κατάλληλη υποδομή να την κάνουν δεκτή. Για να κάνετε συνάλλαγμα υπάρχουν πολλά ανταλλακτήρια στο κέντρο της πόλης τα οποία όμως χρεώνουν την ανάλογη προμήθεια. Καλύτερα να πάτε σε κάποια τράπεζα ή ακόμα καλύτερα να χρησιμοποιήσετε κάποιο ΑΤΜ για να βγάλετε ρούβλια με την κάρτα σας (πιστωτική ή χρεωστική). Όλα τα ΑΤΜ είναι συμβατά με τις γνωστές κάρτες (VISA, AMERICAN EXPRESS κλπ) και επιπλέον εξασφαλίζετε χαμηλότερη προμήθεια. Φροντίστε να έχετε μαζί σας ψιλά για τις καθημερινές συναλλαγές καθώς τα χαρτονομίσματα των 1000 και 5000 ρουβλιών δεν γίνονται εύκολα αποδεκτά\nΔυστυχώς στη Μόσχα θα δυσκολευτείτε όσον αφορά το θέμα της γλώσσας αν δεν γνωρίζετε ρωσικά. Τα αγγλικά ο πολύς ο κόσμος δεν τα καταλαβαίνει, ακόμη και γύρω στα κύρια αξιοθέατα. Το ίδιο συμβαίνει και με τους οδηγούς ταξί\nΌπως και στο φαγητό, έτσι και στη διαμονή οι επιλογές είναι πολλές ανάλογα με το τι είσαι διατιθέμενος να πληρώσεις. Αν δεν έχετε κλείσει κάποιο πακέτο μέσω ελληνικού πρακτορείου και θέλετε μια οικονομική και καλή λύση, θα σας πρότεινα το Ibis Moscow Paveletskaya. Το ξενοδοχείο ανήκει στη γνωστή αλυσίδα Ibis, οπότε περιμένεις ότι θα ικανοποιεί κάποια συγκεκριμένα standards. Πράγματι είναι καθαρό με καλό πρωινό και πολύ ευγενικό προσωπικό έτοιμο να σε εξυπηρετήσει. Μεγάλο πλεονέκτημα του συγκεκριμένου ξενοδοχείου είναι ότι βρίσκεται κοντά σε δύο σταθμούς μετρό εκ των οποίων ο ένας συνδέεται απευθείας με τρένο με το διεθνές αεροδρόμιο Domodedovo! Όσο για την τιμή, πληρώσαμε την βραδιά το δίκλινο περίπου 120 ευρώ. Φυσικά μιλάμε για κράτηση μέσω internet!\nΗ εικόνα που είχαμε για το φαγητό στη Μόσχα ήταν ότι γενικά είναι ακριβό. Αυτό τελικά ισχύει εν μέρει αφού εξαρτάται από το που επιλέγεις να καθίσεις για φαγητό. Υπάρχουν όντως εστιατόρια που μπορεί να κοστίσει και 200$ το άτομο (!), υπάρχουν όμως και πιο φθηνές λύσεις της τάξης των 30$ το άτομο. Με άλλα λόγια το φαγητό θέλει λίγο ψάξιμο. Εμείς προτιμήσαμε τις δυτικές επιλογές που λειτουργούν στην πόλη, όπως τα TGI FRIDAYS. Για κάτι πολύ πρόχειρο υπάρχουν διάσπαρτα στο κέντρο και τους σταθμούς μετρό πολλά McDonald’s\nΔίπλα στην Κόκκινη Πλατεία βρίσκεται το Μαυσωλείο του Λένιν. Η είσοδος είναι ελεύθερη και εκεί μπορείτε να δείτε το ταριχευμένο σώμα του Βλαντιμίρ Λένιν, ο οποίος σημειωτέων δεν ήθελε να χτιστούν μνημεία προς τιμή του. Ο χώρος λειτουργεί καθημερινά εκτός Δευτέρας και Παρασκευής από τις 10:00 έως τις 13:00. Φυσικά δεν νοείται κάποιος να επισκεφτεί τη Μόσχα χωρίς να πάει στο Κρεμλίνο. Το εισιτήριο κοστίζει 700 ρούβλια για να επισκεφτείτε τη συλλογή Diamond και 350 ρούβλια για τα υπόλοιπα. Για να βγάλετε εισιτήριο πρέπει να πάτε νωρίς καθώς πωλούνται μια ή μισή ώρα πριν την έναρξη των ξεναγήσεων. Αν κουβαλάτε μαζί σας κάποια μεγάλη τσάντα πρέπει να την αφήσετε σε ειδικό χώρο πληρώνοντας 60 ρούβλια! Και όπως στα περισσότερα αξιοθέατα αυτού του είδους, τα βίντεο και οι φωτογραφίες απαγορεύονται\nΗ Μόσχα διαθέτει μια πολύ ενδιαφέρουσα συλλογή από μουσεία. Ξεχωρίζει η Πινακοθήκη Tretyakov που αποτελεί μια από τις μεγαλύτερες του κόσμου με έργα κυρίως Ρώσων καλλιτεχνών. Πολύ καλή πρόταση επίσης είναι το μουσείο Πούσκιν που διαθέτει δυτική κυρίως συλλογή έργων τέχνης\nΤο βασικό αξιοθέατο για τους περισσότερους τουρίστες στη Μόσχα είναι η Κόκκινη Πλατεία. Γύρω από την πλατεία βρίσκονται ο Καθεδρικός του Αγίου Βασιλείου, το Μαυσωλείο του Λένιν, το Ιστορικό Μουσείο και τα τείχη του Κρεμλίνου. Αν και λέγεται Κόκκινη Πλατεία, μόνο κόκκινη δεν είναι. Αντίθετα οι πλάκες στο έδαφος είναι μαύρες. Ο χαρακτηρισμός κόκκινη προήλθε από τη ρωσική λέξη «krasniy» που σημαίνει όμορφη\nΤους πορτοφολάδες στο μετρο, ιδιαίτερα τις ώρες αιχμής που ο κόσμος είναι πολύς. Επίσης καλό είναι να αποφεύγετε να χρησιμοποιείτε το μετρο αργά το βράδυ καθώς είναι πολύ πιθανό να βρεθείτε μόνος σε ένα βαγόνι με ότι αυτό συνεπάγεται!


Ο Μέσι φόρεσε 8.500 ευρώ και πήγε στο ξενοδοχείο της Εθνικής Αργεντινής! (vid) - Sportlive.gr\nΟ Μέσι φόρεσε 8.500 ευρώ και πήγε στο ξενοδοχείο της Εθνικής Αργεντινής! (vid)\nΣυνεχίζει να τραβά τα βλέμματα με το στυλ του ο Λιονέλ Μέσι. Ο Αργεντινός εδώ και λίγα χρόνια προσπαθεί να γίνει fashion icon και δεν σταματά να βρίσκεται στα φώτα της δημοσιότητας λόγω των ενδυμασιών του.\nΑυτή τη φορά απασχόλησαν έντονα τα ρούχα που φόρεσε, κατά την διάρκεια της ενσωμάτωσής του στην αποστολή της Εθνικής Αργεντινής. Ή για να γίνουμε πιο συγκεκριμένοι το κόστος αυτών.\nΟ Μέσι άφησε προσωρινά το Παρίσι για το Μπουένος Άιρες και μετέβη στο ξενοδοχείο της «αλμπισελέστε», φορώντας outfit αξίας 8,500 ευρώ.\nΜάλιστα η Marca κάθισε και έψαξε την αξία όλων των αξεσουάρ του Λίο και κατέληξε σε αυτό το ποσό.\nΣυγκεκριμένα, η μπλούζα του κοστίζει 445 ευρώ, το τζίν του 590 , τα παπούτσια του 650, το Σακίδιο ώμου 2.900, ενώ την μεγαλύτερη αξία έχει η βαλίτσα του, η οποία κοστίζει 3.900.\nΓια την ιστορία πάντως η Αργεντινή νίκησε τα ξημερώματα τη Βενεζουέλα με σκορ 3-0 για τα προκριματικά του Παγκοσμίου Κυπέλλου και ο αστέρας των Παριζιάνων έδωσε κανονικά το παρών και μάλιστα σκόραρε.\nΔείτε την στιγμή της άφιξής του:


Γαλλία και Ρουμανία...Μια ιστορία από τα παλιά ! - RESPORTER.GR\nHome ΑΦΙΕΡΩΜΑΤΑ Γαλλία και Ρουμανία...Μια ιστορία από τα παλιά !\nΓαλλία και Ρουμανία...Μια ιστορία από τα παλιά !\nResporter. Gr Ιουνίου 10, 2016 ΑΦΙΕΡΩΜΑΤΑ,\nΟι δύο ομάδες πρόκειται να αναμετρηθούν στην πρεμιέρα του EURO και φυσικά δεν θα μπορούσε να μην αναφερθεί η πορεία τους μέχρι σήμερα. Το Resporter.gr θυμάται και μας υπενθυμίζει πόσες φορές έχουν βρεθεί αντιμέτωπες μεταξύ τους αλλά και πώς έφθασαν στην πρεμιέρα της μεγάλης γιορτής.\nΗ ομάδα των "τρικολόρ" δεν πέρασε από τη φάση των προκριματικών της φετινής διοργάνωσης καθώς ως διοργανώτρια είχε απευθείας συμμετοχή στους ομίλους του EURO. Παρόλα αυτά, η ομάδα που φιλοξενεί τη μεγάλη διοργάνωση έδωσε 14 φιλικά παιχνίδια ήδη από το Μάρτιο του 2015.\nΤο πρώτο της φιλικό ήταν κόντρα στη Δανία την οποία και νίκησε με σκορ 2-0. Στα υπόλοιπα φιλικά κατείχε το σερί των 5 νικών(επί Πορτογαλίας, Σερβίας, Αρμενίας, Γερμανίας και Δανίας ξανά), μέχρι που τη "φρέναρε" η Αγγλία στις 17 Νοεμβρίου 2015, με σκορ 2-0.\nΟι "τρικολόρ" παρόλα αυτά, δεν πτοήθηκαν από την ήττα και συνέχισαν "φορτσάτοι" στα εναπομείναντα παιχνίδια στα οποία πήρε σε όλα τη νίκη με πιο πρόσφατο αυτό με τη Σκωτία στις 4 Ιουνίου (3-0).\nΛασανά Ντιαρά (Μαρσέιγ)\nΕν'Γκολό Καντέ (Λέστερ)\nΑντονί Μαρσιάλ (ManUtd)\nΗ ομάδα της Ρουμανίας έδωσε 6 παιχνίδια στην προκριματική φάση προκειμένου να μπορέσει για να δώσει το "παρών" στους Ομίλους και να είναι στην πρεμιέρα με τη Γαλλία.\nΣυγκεκριμένα, η ομάδα του Ανχεκλ Ιορντανέσκου αντιμετώπισε στον πρώτο αγώνα (29/03/15) τις Νήσους Φερόε όπου και νίκησε με το γκολ του Κέσερου (21') . Στα υπόλοιπα παιχνίδια μέτρησε 4 σερί ισοπαλίες και μια νίκη ξανά κόντρα στις Νήσους Φερόε με σκορ (0-3).\nΠαρόλα αυτά, έδωσε και μια σειρά φιλικών παιχνιδιών από το Νοέμβριο του 2015 στα οποία αναδείχθηκε 2 φορές ισόπαλη (Ισπανία και Κονγκό), μέτρησε 1 ήττα από την Ουκρανία (3-4) και 2 νίκες κόντρα στην Ισπανία και το πιο πρόσφατο παιχνίδι ήταν εκείνο κόντρα στη Γεωργία όπου και επεβλήθη με 5-1.\nΔείτε εδώ τα στιγμιότυπα της τελευταίας αναμέτρησης της Ρουμανίας:\nΒλαντ Κίρικες (Νάπολι) [Captain]\nΟι δύο ομάδες έχουν βρεθεί αντιμέτωπες ούτε μια ούτε δύο αλλά 9 φορές στην ιστορία τους. Το EURO 2016 θα είναι η τρίτη τους συνάντηση σε πρεμιέρα της διοργάνωσης.\nΣυγκεκριμένα, στις 6 συναντήσεις τους για το EURO η Γαλλία έχει μετρήσει 4 νίκες και οι υπόλοιπες δύο ήταν ισοπαλίες. Η Ρουμανία δεν έχει καταφέρει ακόμη να νικήσει τους "τρικολόρ". Ακόμη και σε διεθνές φιλικό που έδωσαν οι δύο ομάδες (2002) η Ρουμανία γνώρισε για ακόμη μια φορά την ήττα με σκορ 2-1 από τη Γαλλία. Τέλος, σε δύο παιχνίδια για το Παγκόσμιο Κύπελλο (2008-2009) ήρθαν και στα δύο ισόπαλες.\nΤο ενδιαφέρον στρέφεται τώρα στο αποψινό εναρκτήριο παιχνίδι που προσελκύει όλα τα βλέμματα και η Ρουμανία θα προσπαθήσει να αλλάξει τα μέχρι τώρα δεδομένα, ενώ η Γαλλία να συνεχίσει τη νικηφόρα πορεία της στην μεταξύ τους ιστορία.\nPostado por Resporter. Gr �s Ιουνίου 10, 2016


newmediaconf | Meta Journalism\nPosts Tagged ‘newmediaconf’\nΤα παλιά μέσα για τη διημερίδα\nΜια ματιά στο πως κάλυψαν τα παραδοσιακά μέσα τη διημερίδα «Συμμετοχική Δημοσιογραφία: Blog και Νέα Μέσα», που έλαβε χώρα στη Θεσσαλονίκη την περασμένη εβδομάδα.\nΑυτό ήταν το πρωτοσέλιδο της Μακεδονίας, την Κυριακή 19/10, μία μέρα πριν από τη διημερίδα. Στις σελίδες 60 – 61 του ένθετου περιοδικό Επιλογές μπορούσε κανείς να βρει μία αξιόλογη συνέντευξη του Dan Gillmor στον Σάκη Ιωαννίδη, αν βέβαια ήξερε που να την βρει εκ των προτέρων, αφού ούτε στο πρωτοσέλιδο γίνονταν κάποια αναφορά αλλά ούτε και στο εξώφυλλο του περιοδικού. Ο δημοσιογράφος έκανε πράξη το κεντρικό πιστεύω του Gillmor («το κοινό μου ξέρει περισσότερα από μένα»), απευθυνόμενος σε bloggers της πόλης για να τον βοηθήσουν με τη διατύπωση των ερωτήσεων της συνέντευξης.\nΗ ανταπόκριση της εφημερίδας από το συνέδριο την επόμενη μέρα επικεντρώθηκε στην εισήγηση του Gillmor, υπερθεματίζοντας στην αναπαραγωγή του άστοχου χαρακτηρισμού («ο πατέρας των νέων μέσων») που ακούστηκε στο συνέδριο και οδηγώντας τον αναγνώστη στο εύλογο ερώτημα: αν ο Gillmor είναι ο πατέρας των blogs, η μητέρα ποιά είναι; Κατά τ’ άλλα, το άρθρο περιορίστηκε στην αναπαραγωγή στατιστικών, αγνοώντας τελείως τα κεντρικά θέματα της ημέρας, αλλά και τα ..παραδημοσιογραφικά που απασχόλησαν το κοινό και τους ομιλητές.\nΓενικά, παρά το ότι ο Gillmor είχε αναλωθεί στο να δίνει συνεντεύξεις όσο βρίσκονταν στη χώρα, πολύ λίγα άρθρα σχετικά με τη διημερίδα έχουν κάνει μέχρι στιγμής την εμφάνισή τους στον τύπο. Γεγονός που επαληθεύει για μιά ακόμα φορά την έλλειψη ουσιαστικού ενδιαφέροντος των ..παλιών μέσων για τα νέα, αλλά και τα διδάγματα που θα μπορούσαν να τα αναβαθμίσουν. Η Ελευθεροτυπία στο πρωτοσέλιδο της, την Δευτέρα 20 Οκτωβρίου 2008 προανήγγειλλε συνέντευξη του Gillmor στον Θανάση Τσίτσα. Τη συνέντευξη ακολουθεί και μια παρουσίαση του συγγραφέα και του βιβλίου του «Εμείς είμαστε το μέσο» στο φύλλο της πρώτης μέρας διεξαγωγής του συνεδρίου. Όσο αφορά την εν λόγω συνέντευξη, παρατηρήσαμε ότι δεν πρόκειται για μια από εκείνες που έδωσε ο Gillmor κατά τη διάρκεια διαμονής του στη χώρα μας.\nΌπως λέει και ο ίδιος: «Το κοινό μας (των δημοσιογράφων) γνωρίζει». Όσοι γνώριζαν για το συνέδριο περίμεναν κάτι παραπάνω από μια αναφορά σε αυτό, μια παρουσίαση των απόψεων που εκπροσωπήθηκαν στο συνέδριο.\nΣε παρόμοιο ύφος κινείται το σχετικό δημοσίευμα του Σαββάτου 18 Οκτωβρίου 2008 της Σόνια Χαϊμαντά στην εφημερίδα Έθνος. Σημειώνουμε ότι μας προσφέρει περισσότερες πληροφορίες για το συνέδριο όσο αφορά την διεξαγωγή του. Καμία αναφορά όμως στους καλεσμένους δημοσιογράφους πλην του Gillmor.\nWritten by ThirdEye\n30 Οκτωβρίου 2008 at 1:14 μμ\nΑναρτήθηκε στις Internet, Εφημερίδες, Περιοδικά\nTagged with newmediaconf


Χρ. Σταϊκούρας σε Στ. Μπίζιου: "Αναστέλλονται οι πλειστηριασμοί ακινήτων στις σεισμόπληκτες περιοχές του ν. Λάρισας" - Παράταξη\nΑρχική Πολιτική Επικαιρότητα Χρ. Σταϊκούρας σε Στ. Μπίζιου: “Αναστέλλονται οι πλειστηριασμοί ακινήτων στις σεισμόπληκτες περιοχές...\nΠροηγούμενο άρθροΚων. Μαραβέγιας: “Συστηματική η προσπάθεια της Κυβέρνησης για την προάσπιση της δημόσιας υγείας”\nΕπόμενο άρθροΣυνάντηση του Ελ. Οικονόμου με το Διευθυντή του Οργανισμού Θεμελιωδών Δικαιωμάτων της ΕΕ Michael O’FLAHERTY


Οι σιδηροδρομικοί ενισχύουν τους πρόσφυγες - CNN.gr\nΟι σιδηροδρομικοί ενισχύουν τους πρόσφυγες\nΤρίτη, 03 Νοεμβρίου 2015 15:59\nΟ Πρόεδρος των σιδηροδρομικών υπαλλήλων Π. Παρασκευόπουλος\nΜια άξια συγχαρητηρίων κίνηση ανακοίνωσε χθες το απόγευμα η Πανελλήνια Ομοσπονδία Σιδηροδρομικών. Οι εργαζόμενοι στους σιδηρόδρουμους της χώρας αποφάσισαν να εκφράσουν την έμπρακτη αλληλεγγύη τους στους πρόσφυγες, κρατώντας από το μισθό τους δύο ευρώ, προκειμένου να διατεθούν σε κέντρα υποδοχής προσφύγων.\nΟ πρόεδρος της Ομοσπονδίας, Π. Παρασκευόπουλος μίλησε στο CNN Greece και εξήγησε τους λόγους που οδήγησαν τους εργαζόμενους να πάρουν τη συγκεκριμένη πρωτοβουλία.\nΟι εργαζόμενοι στους σιδηρόδρουμους της χώρας είναι περίπου 2500 χιλιάδες, έτσι το ποσό που θα μαζευτεί για τον σκοπό θα είναι περίπου 5 χιλιάδες ευρώ. Τέλος, ο κ. Παρασκευόπουλος σημειώσε πως δεν έχουν αποφασίσει, ακόμα σε ποιά δομή θα δοθούν τα χρήματα.\n"Το Δ.Σ. της Πανελλήνιας Ομοσπονδίας Σιδηροδρομικών αποφάσισε ομόφωνα, οι σιδηροδρομικοί να σταθούμε αλληλέγγυοι στους πρόσφυγες, τουλάχιστον γι αυτούς που φτάνουν στην πατρίδα μας ζωντανοί διασχίζοντας στεριά και θάλασσα (προσφέροντας από το υστέρημά τους). Είναι σίγουρο πως οι σιδηροδρομικοί μέσα από ατομικές πρωτοβουλίες έχουν σπεύσει ήδη σε βοήθεια" αναφέρει η ανακοίνωση.\n"Η Π.Ο.Σ. ως όφειλε μετουσιώνει την ατομική θέληση για συμπαράσταση στους πρόσφυγες, σε μια συλλογικότητα. Για το σκοπό αυτό θα κρατηθούν δύο (2,00) ευρώ από κάθε συνάδελφο και το ποσό που θα συγκεντρωθεί θα διατεθεί με ευθύνη της Π.Ο.Σ. σε κέντρα υποδοχής προσφύγων" καταλήγει η ανακοίνωση της Πανελλήνιας Ομοσπονδίας Σιδηροδρομικών.\nΕΛΛΑΔΑ\t· ΠΡΟΣΦΥΓΙΚΟ\t· ΠΑΝΕΛΛΗΝΙΑ ΟΜΟΣΠΟΝΔΙΑ ΣΙΔΗΡΟΔΡΟΜΙΚΩΝ\nΣε προέκταση του Νεκροταφείου Μυτιλήνης θα θάβονται οι πρόσφυγες